title: USS Burns

text: Kevyenä miinalaivana alus kuitenkin teki ajoittain tehtäviä muuallakin kuten osallistui vuotuiseen sotaharjoitukseen Panaman kanavalla. Vuonna 1925 alus matkasi laivaston mukana lounaiselle Tyynellemerelle vieraillen Australiassa ja Uudessa-Seelannissa. Seuraavat kolme kesää alus teki koulutuspurjehduksia perehdyttäen reserviläisiä. Ollessaan Havaijilla alus osallistui miinoitus- ja tykistökoulutukseen ja se oli toisinaan myös sukellusveneiden maalina. Alus purjehti marraskuussa 1929 San Diegoon, jonne se saapui 26. marraskuuta.


title: USS Burns

text: Alus poistettiin palveluksesta 2. kesäkuuta 1930. "Burns" hinattiin 11. kesäkuuta Mare Islandin laivastontelakalle majoitusalukseksi. Se poistettiin alusluettelosta 18. marraskuuta. Alus romutettiin Lontoon laivastosopimuksen rajoitusten vuoksi ja materiaali myytiin 22. huhtikuuta 1932.


title: Hallin lava

text: Hallin lava on Perniössä vuonna 1954 perustettu tanssilava.


title: Hallin lava

text: Ensimmäiset tanssit järjestettiin helluntaisunnuntaina 5. kesäkuuta 1954 ja pääsyliput maksoivat 100 markkaa. Lavan perustivat


title: Hallin lava

text: Perniön urheilijat ja Perniön metallityöväen osasto. Lavalla on järjestetty myös bingoa kohta 40 vuotta.


title: Kaithi

text: Kaithi on abugida-tyyppinen kirjoitusjärjestelmä, jota on käytetty useiden Pohjois-Intian kielien kirjoittamiseen. Kirjaimisto muistuttaa läheisesti devanagaria, joskin devanagarin osaaminen ei riitä kaithilla kirjoitetun tekstin lukemiseen tai päinvastoin. Kaithilla kirjoitettiin 1500-luvulta lähtien muun muassa awadhia, bengalia, bhodžpuria, magahia ja urdua. 1900-luvun alussa kaithin käyttö alkoi vähentynyä ja se on vähitellen korvattu alueen valtakirjaimistoilla, devanagarilla ja bengalilaisella kirjaimistolla, mutta se on yhä epävirallisessa käytössä osassa Pohjois-Intian maaseutua.


title: Kaithi

text: Kaithi kehittyi gupta-kirjaimistosta, jonka juuret ovat muinaisessa brahmi-kirjoituksessa. Guptasta ovat lähtöisin myös muun muassa devanagari ja gurmukhi sekä bengalilainen, gudžaratilainen ja orijalainen kirjaimisto.


title: Kaithi

text: Kaithi-kirjaimet lisättiin Unicode-standardin versioon 5.2 vuonna 2009.


title: Awadhin kieli

text: Awadhi on indoarjalainen kieli, jota puhutaan Pohjois-Intiassa Uttar Pradeshin, Biharin ja Madhya Pradeshin osavaltioissa, Delhissä ja Nepalissa. Awadhi kuuluu indoarjalaisten kielten itäis-keskiseen ryhmään ja sen läheisiä sukukieliä ovat muun muassa chhattisgarhi, bagheli ja fidžinhindi. Vuoden 2001 väestönlaskennan mukaan awadhilla on noin 3 miljoonaa puhujaa.


title: Awadhin kieli

text: Awadhi ei kuulu Intian kansallisiin kieliin. Intian väestönlaskennassa awadhia äidinkielenään puhuvat lasketaan hindin puhujiksi.


title: Giancarlo Stanton

text: Giancarlo Cruz Michael Stanton (s. 8. marraskuuta 1989 Panorama City, Kalifornia) on yhdysvaltalainen baseballpelaaja. Hän on vuodesta 2010 lähtien pelannut MLB-liigan Miami Marlinsin riveissä. Pelipaikaltaan Stanton on oikea koppari.


title: Giancarlo Stanton

text: Stanton solmi Marlinsin kanssa marraskuussa 2014 urheiluhistorian arvokkaimman pelaajasopimuksen, kestoltaan 13 vuotta ja arvoltaan 325 miljoonaa dollaria.


title: Giancarlo Stanton

text: Stanton tunnettiin uransa alkuvaiheissa etunimellä "Mike".


title: Alaston Maja

text: Alaston Maja () on espanjalaisen taidemaalari Francisco de Goyan maalaus noin vuodelta 1800. Se on muotokuva alastomasta naisesta lepäilemässä sametin ja tyynyjen peittämällä divaanilla. Se on eräs Goyan tunnetuimmista maalauksista. Sekä kuvassa olevan naisen että maalauksen alkuperäisen tilaajan henkilöllisyys ovat pysyneet tuntemattomina. "Alastomalle Majalle" on olemassa rinnakkainen maalaus, "Puettu Maja" ("La maja vestida"), joka esittää samaa naista samassa asennossa samalla sängyllä, mutta vaatteet päällä.


title: Alaston Maja

text: "Alaston Maja" oli ensimmäinen alastonkuva espanjalaisessa taiteessa sitten Velázquezin "Peilaavan Venuksen". Se mukailee perinteisiä Venusta esittäviä maalauksia. Teos on luultavasti maalattu joskus vuosien 1795 ja 1800 välillä. Se muistuttaa Goyan varhaisempaa tyyliä ajalta ennen kuin hänen taiteensa muuttui huomattavasti aivan 1700-luvun viimeisinä vuosina. Varhaisin maininta taulusta on marraskuulta 1800, jolloin sen mainitaan olleen ruhtinas Manuel de Godoyn yksityispalatsissa. "Puetusta Majasta" ei ole mainintaa samassa yhteydessä. Sen sijaan vuonna 1808 Madridin vallanneet ranskalaiset laativat luettelon, jonka mukaan molemmat teokset kuuluivat Godoyn kokoelmaan. Yleensä Godoy on oletettu myös maalausten tilaajaksi. Suositun tulkinnan mukaan maalauksen nainen olisi tuolloinen Alban herttuatar. Toisen arvelun mukaan kyseessä olisi Godoyn rakastajatar Pepita Tudó.


title: Alaston Maja

text:
Maalaus oli varastossa ranskalaismiehityksen ajan 1808–1813, minkä jälkeen Espanjan inkvisitio takavarikoi sen. "Alaston Maja" oli yksi todistuskappaleista, joita käytettiin Goyaa vastaan vuonna 1814, kun hänet haastettiin inkvisition eteen. Hänet kuitenkin vapautettiin syytteistä. Maalaus siirrettiin vuonna 1836 San Fernandon kuninkaalliseen taideakatemiaan. Vuodesta 1901 se on ollut näytteillä Madridin Museo del Pradossa. "Alaston Maja" ja "Puettu Maja" ovat galleriassa näytteillä vierekkäin.
Maalauksesta julkaistiin vuonna 1930 Espanjassa postimerkki, jolloin monien maiden, muun muassa Yhdysvaltojen postilaitos kieltäytyi käsittelemästä ”säädyttömällä” postimerkillä varustettuja lähetyksiä.


title: Alaston Maja

text: Öljymaalauksen leveys on 191 ja korkeus 98 senttimetriä.


title: Péronne (Somme)

text: Péronne on kunta Pohjois-Ranskassa Sommen departementissa. Kunta sijaitsee strategisesti tärkeällä paikalla Sommejoen rannalla, ja siellä on käyty useita taisteluita vuosisatojen aikana. Péronnessa on keskiaikainen linna, mutta kunta tunnetaan kuitenkin ensimmäisen maailmansodan taisteluista. Péronnen ja Albertin kuntien välinen 92 kilometriä pitkän maantie oli Sommen taisteluiden keskeisiä paikkoja.


title: Mustafa Doğan

text: Mustafa Doğan (s. 1. tammikuuta 1976 Yalvaç, Turkki) on saksalainen uransa lopettanut jalkapalloilija, pelipaikaltaan puolustaja.


title: Mustafa Doğan

text: Doğan syntyi Turkissa, mutta aloitti jalkapallon pelaamisen Saksassa. Hän pelasi yhteensä 56 ottelua Saksan pääsarjassa Bundesliigassa edustaen Bayer Uerdingeniä ja 1. FC Kölniä sekä yhteensä 209 ottelua Turkin pääsarjassa Superliigassa edustaen Fenerbahçea ja Beşiktaşia. Turkissa Doğan voitti mestaruuden Fenerbahçessa kaudella 2000–2001 ja Turkin cupin Beşiktaşissa kausina 2005–2006 ja 2006–2007.


title: Mustafa Doğan

text: Saksan maajoukkueessa Doğan pelasi kaksi A-maaottelua vuonna 1999. Hän oli mukana Maanosaliittojen cupissa 1999.


title: Ham (Somme)

text: Ham on kunta Pohjois-Ranskassa Sommen departementissa. Kunta on kuuluisa 1200-luvulla rakennetusta linnasta. Vuonna 1840 tuleva Ranskan keisari Napoleon III tuomittiin vankeuteen Hamin linnaan. Kuuden vuoden vankeuden jälkeen hän onnistui pakenemaan linnasta. Vuonna 1917 saksalaiset räjäyttivät linnan. Linnasta on enää jäljellä sisäänkäyntitorni sekä joitakin vähäisiä linnoituksen osia.


title: Chhattisgarhin kieli

text: Chhattisgarhi on indoarjalainen kieli, jota puhutaan Pohjois-Intiassa Chhattisgarhin, Biharin ja Odishan osavaltioissa. Se kuuluu indoarjalaisten kielten itäis-keskiseen ryhmään ja on läheistä sukua muun muassa awadhille, baghelille ja fidžinhindille. Vuoden 2001 väestönlaskennan mukaan chhattisgarhilla on noin 13 miljoonaa puhujaa.


title: Chhattisgarhin kieli

text: Chhattisgarhi ei kuulu Intian kansallisiin kieliin. Intian väestönlaskennassa chhattisgarhia äidinkielenään puhuvat lasketaan hindin puhujiksi.


title: Bundelin kieli

text: Bundeli eli bondili tai bundelkhandi on indoarjalainen kieli, jota puhutaan Pohjois-Intiassa Uttar Pradeshin, Madhya Pradeshin, Maharashtran, Rajasthanin, Gujaratin ja Andhra Pradeshin osavaltioissa. Vuoden 2001 väestönlaskennan mukaan sillä on noin 3 miljoonaa puhujaa.


title: Bundelin kieli

text: Bundeli kuuluu indoarjalaisten kielten läntisen hindin ryhmään ja on muun muassa hindin, urdun, kanaujin ja haryanvin läheinen sukukieli. Sillä ei ole kansallisen kielen asemaa Intiassa, ja väestönlaskennassa bundelia äidinkielenään puhuvat lasketaan hindin puhujiksi.


title: HMS St. Marys (I12)

text: HMS St. Marys (viirinumero I12) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Backley", joka luovutettiin Halifaxissa Britannian kuninkaalliselle laivastolle hävittäjiä tukikohdista -sopimuksen mukaisesti.


title: HMS St. Marys (I12)

text: Yhdysvaltain laivasto tilasi hävittäjän No. 185 Newport Newsistä Virginiasta Newport News Shipbuilding and Dry Dock Companyltä. Sen köli laskettiin 11. toukokuuta 1918 ja alus laskettiin vesille puolisen vuotta myöhemmin 19. lokakuuta kumminaan vänrikki Bagleyn äiti rouva Adelaide Worth Bagley. Alus otettiin palvelukseen 27. elokuuta 1919 ensimmäisenä päällikkönään Reuben L. Walker.


title: HMS St. Marys (I12)

text: "Bagley" poistettiin palveluksesta 12. heinäkuuta 1922.


title: HMS St. Marys (I12)

text: Alus oli ankkuroituna Philadelphiaan lähes kaksi vuosikymmentä, jona aikana se joutui 31. toukokuuta 1935 luovuttamaan nimensä uudelle hävittäjälle "USS Bagley (DD-386)". Toisen maailmansodan puhjettua ja Britannian kuninkaallisen laivaston tarve saattajista pelasti nimellä DD-185 tunnetun aluksen romutukselta. Alus nimettiin 20. marraskuuta 1939 "USS Doraniksi" ja sen huolto aloitettiin. Alus palasi palvelukseen Philadelphiassa 17. kesäkuuta 1940.


title: HMS St. Marys (I12)

text: Alus liitettiin hetkeksi Atlantin laivastoon samalla kun sen siirtoa valmisteltiin. Alus luovutettiin Britannian kuninkaalliselle laivastolle Halifaxissa Nova Scotiassa 23. syyskuuta tukikohtia hävittäjistä -sopimuksen mukaisesti.


title: HMS St. Marys (I12)

text:
Alus nimettiin vielä samana päivänä "HMS St. Marysiksi". Alus siirtyi Newfoundlandiin 29. syyskuuta. Saavuttuaan Plymouthiin alus siirrettiin 14. lokakuuta Devonportin laivastontelakalle huollettavaksi ja Britannian kuninkaallisen laivaston muutostöitä varten, jotta se soveltuisi paremmin saattuepalvelukseen. Alus liitettiin 1. miinalaivueeseen.
Alus ajoi Lerwickin edustalla karille marraskuussa 1942 ja seuraavan kuukauden aikana alus irrotettiin karilta ja se siirrettiin Leithiin korjattavaksi.


title: HMS St. Marys (I12)

text: Alus poistettiin palveluksesta tammikuussa 1944 ja se siirrettiin reserviin. Alus siirrettiin helmikuussa Tyneen, jossa sen varastot tyhjennettiin ennen ankkurointia. Alus sijoitettiin poistolistalle elokuussa ja se myytiin 20. maaliskuuta 1945 Metal Industriesille romutettavaksi. Alus hinattiin joulukuussa Tynestä Rosythiin romuttamolle.


title: Lovis Corinth

text: Lovis Corinth (oikea nimi Franz Heinrich Louis Corinth; 21. heinäkuuta 1858 Tapiau, Itä-Preussi – 12. heinäkuuta 1925 Zandvoort, Alankomaat) oli saksalainen taidemaalari ja taidegraafikko. Hän oli Saksan johtavia impressionisteja, mutta hänen tyylissään on myöhemmin vaikutteita myös ekspressionismista. Hänelle ominaisia olivat voimakkaat, vapaat ja leveät siveltimenvedot. Corinthin tunnetuimmat työt ovat muotokuvia ja maisemamaalauksia.


title: Lovis Corinth

text: Corinth oli parkitsijan poika, ja hän varttui Itä-Preussin maaseudulla. Hänen etunimensä oli alkujaan Louis, mutta hän otti tavaksi kirjoittaa sen Lovis. Hän kiinnostui maalaamisesta ja piirtämisestä jo nuorella iällä. Corinth aloitti taideopintonsa vuonna 1876 Königsbergin taideakatemiassa ja jatkoi niitä vuosina 1880–1884 Münchenin taideakatemiassa, jossa hän sai oppia realistisesta maalaustyylistä. Hänen opettajiaan olivat muun muassa Franz Defregger ja Ludwig von Löfftz. Vuonna 1884 hän oleskeli kolmen kuukauden ajan Antwerpenissä ja vaikuttui näkemästään Rubensin taiteesta. Myöhemmin samana vuonna hän meni oppilaaksi Pariisin Académie Julianiin, jossa hänen opettajanaan toimi William-Adolphe Bouguereau. Corinth kertoi myöhemmin, ettei hän ollut Pariisin vuosiensa aikana lainkaan tietoinen samaan aikaan vaikuttaneesta ranskalaisten impressionistien ryhmästä. Enemmän häneen vaikutti Wilhelm Leiblin naturalistinen tyyli. Corinth palasi Saksaan vuonna 1887, koska ei saanut Pariisin taidepiireiltä hyväksyntää. Seuraavaksi hän alkoi lähestyä sesessionistien piiriä, jonka Max Liebermann oli perustanut vastalauseeksi Berliinin ja Münchenin taidekoulujen akateemiselle taiteelle. Corinth asui vuosina 1891–1901 Münchenissä ja vaikutti paikallisessa sesessionistien ryhmässä, joka kuitenkin hajosi vähitellen. Hän muutti vuonna 1901 Berliiniin ja perusti sinne naisille suunnatun yksityisen taidekoulun. Sen ensimmäisiä oppilaita oli hänen tuleva vaimonsa Charlotte Berend-Corinth.


title: Lovis Corinth

text: Corinth valittiin vuonna 1911 Liebermannin tilalle Berliinin sesessionistien ryhmän puheenjohtajaksi. Myöhemmin samana vuonna hän sai pahan sairauskohtauksen, jonka seurauksena hänen vasen puolensa halvaantui. Hän onnistui seuraavana vuonna palauttamaan työkykynsä ja palasi Berliinin sesessionistien puheenjohtajaksi 1915. Corinth sai 1917 Berliinin taideakatemialta professorin arvonimen. Vuonna 1918 hän muutti asumaan Baijerin Walchensee-järven rannalla sijaitsevaan Urfeldiin, jonne rakennutti vuonna 1919 talon ja vietti siellä seuraavina vuosina suuren osan ajastaan. Corinth kuoli keuhkokuumeeseen vuonna 1925 Hollannissa, jonne hän oli matkustanut tutustumaan Rembrandtin ja Frans Halsin teoksiin. Corinth kirjoitti useita omaelämäkertoja.


title: Lovis Corinth

text: Corinthin tunnetuimmat maalaukset ovat Walchenseen seutua esittäviä maisematauluja, ihmishahmoja esittäviä maalauksia ja muotokuvia. Hän oli aikanaan Berliinissä hyvin suosittu muotokuvamaalari ja maalasi yli sata muotokuvaa, joukossa monien merkittävien taiteilijoiden ja poliittikkojen muotokuvia. Vuodesta 1900 alkaen hän maalasi myös yhden omakuvan joka vuosi aina hieman ennen syntymäpäiväänsä. Usein hän kuvasi itsensä johonkin erikoiseen rooliin tai valepukuun, mutta omakuvien sanotaan silti paljastavan myös jotain hänen sisäisestä maailmastaan. Corinth maalasi myös väkivaltaisia raamatullisia aiheita, erityisesti useita Jeesuksen ristiinnaulitsemiseen liittyneitä maalauksia. Kaikenlaiset arkiset alastonkuvat ja veriset näkymät esimerkiksi teurastettujen eläinten ruhoista ovat myös hänen taiteessaan toistuvia aiheita. Lisäksi Corinth teki paljon etsauksia sekä litografioita. Pääosan noin 1 200:sta litografiastaan hän teki ensimmäisen maailmansodan jälkeisinä lamavuosina lisätulojen saamiseksi. Hänen grafiikkatöitään on itse asiassa paljon enemmän kuin hänen maalauksiaan.


title: Lovis Corinth

text: Corinthin kypsän kauden taiteeseen kuului usein dramaattisia tulkintoja uskonnollisista, mytologisista ja historiallisista aiheista. Monet esittävät myös arkisia tapahtumia. Hänen vapaat siveltimenvetonsa ja voimakas värien käyttönsä on usein yhdistetty ekspressionismiin, vaikka Corinth vastusti pitkään avoimesti ekspressionismia eikä päästänyt kyseistä tyylisuuntaa edustaneita maalauksia sesessionistien näyttelyihin. Hänen mielestään nuoret ekspressionistit toivat Saksan taiteeseen vieraita vaikutteita muun muassa ranskalaisesta fauvismista ja primitiivisestä taiteesta. Myöhemmin hän tosin muutti näkemyksensä ekspressionismista hyväksyvämmäksi ja omaksui siihen liittyneen emotionaalisen lähestymistavan omiin töihinsä. Näin hänen taiteensa edustaa siltaa 1800-luvun realistisesta akateemisesta taiteesta ensin impressionismiin ja sitten ekspressionismiin.


title: Lovis Corinth

text: Corinth joutui siirtymään voimakkaampaan työskentelytapaan siveltimen kanssa sairauskohtauksensa jälkeen. Onnistuttuaan saamaan takaisin työkykynsä hän maalasi hyvin ahkerasti elämänsä viimeisen viidentoista vuoden ajan, ja teoksissa näkyy henkilökohtainen kamppailu etenevää sairautta vastaan. Tämän jälkeen syntyneitä töitä pidetään usein hänen parhaimpinaan. Corinthin halvauskohtauksesta seurannutta tyylinmuutosta on luonnehdittu ”kääntymiseksi modernismiin yhdennellätoista hetkellä”, ja nimenomaan sen jälkeen hänen on sanottu saavuttaneen todellisen suuruutensa. Natsi-Saksassa Corinthin myöhäistuotanto tuomittiin rappiotaiteeksi. Kaikkiaan 295 hänen teostaan poistettiin tuolloin Saksassa julkisista kokoelmista.


title: Pedro Martín

text: Pedro José Martín Moreno eli Pedro Martín tai pelkästään Pedro (s. 16. tammikuuta 1992 Málaga, Espanja) on espanjalainen jalkapalloilija. Hän edustaa Espanjan toiseksi korkeimmalla sarajatasolla pelaavaa Mirandésia. Pedro on pelipaikaltaan hyökkääjä.


title: Pedro Martín

text: Atlético Madridin kykyjenetsijät kiinnittivät huomionsa Pedroon tämän pelatessa Málagan juniorijoukkueessa. Siirryttyään pääkaupunkiin hän eteni nopeasti juniorijoukkueista C- ja B-joukkueiden kautta seuran edustusmiehistöön. Hän teki liigadebyyttinsä huhtikuussa 2012 Real Betisiä vastaan pelatussa vierasottelussa. Atlético lainasi Pedron Numanciaan ensimmäisen kerran tammikuussa 2013 ja lainaa jatkettiin kesällä koko seuraavan kauden kattavaksi. Hän siirtyi nykyiseen seuraansa yksivuotisella sopimuksella elokuussa 2014.


title: Tamang

text: Tamang on tiibetiläis-burmalainen murrejatkumo, jonka variantteja puhutaan eri puolilla Nepalia. ISO 639 -standardissa tamang on jaettu viiteen kieleen: itäinen tamang, itäinen gorkha-tamang, luoteinen tamang, lounainen tamang ja läntinen tamang.


title: Tamang

text: Vuoden 2011 väestönlaskennan mukaan tamangia puhuu äidinkielenään 1 350 000 ihmistä.


title: Alexander Zverev

text: Alexander Zverev (s. 20. huhtikuuta 1997 Hampuri) on saksalainen, venäläistä syntyperää omaava tennispelaaja.


title: Alexander Zverev

text: Tenniksen maailmanlistalla Zverev on ollut parhaimmillaan 3. sijalla marraskuussa 2017. Hän piti hallussaan juniorien rankinglistan ykköspaikkaa lokakuusta 2013 kesäkuuhun 2014 saakka. Zverev on voittanut kymmenen kaksinpeliturnausta, joista kolme on ATP World Tour Masters 1000 -turnauksia.


title: Alexander Zverev

text: Zverevin isä Aleksander Zverev on entinen tennispelaaja. Lisäksi hänen isoveljensä Mischa Zverev on myös tennisammattilainen.


title: Gurung

text: Gurung on Nepalissa puhuttu tiibetiläis-burmalainen kieli, jota puhuu vuoden 2011 väestönlaskennan mukaan äidinkielenään 326 000 ihmistä. Kieli jaetaan itäiseen ja läntiseen gurungiin, joista molemmilla on lisäksi omia murteita. Itäisen ja läntisen gurungin puhujilla on vaikeuksia ymmärtää toisiaan, ja ISO 639 -standardissa gurung luetaankin kahdeksi eri kieleksi.


title: Gurung (täsmennyssivu)

text: Gurung voi tarkoittaa seuraavia asioita:


title: Maksim Vorobjov

text: Maksim Nikiforovitš Vorobjov (; 17. elokuuta 1787 Pihkova - 11. syyskuuta 1855 Pietari) oli venäläinen romantiikan ajan maisemalaalari.


title: Maksim Vorobjov

text: Vorobjov syntyi sotilasperheeseen, jonka isästä oli eläköidyttyään tullut Pietarin taideakatemian vartija. Maksim pääsi sinne opiskelemaan vuonna 1798 arkkitehtuuria, mutta valmistui sieltä maisemamaalarina vuonna 1809.


title: Maksim Vorobjov

text: Vuonna 1814 hänestä tuli akateemikko, vuonna 1815 apulaisprofessori, vuonna 1823 professori ja vuonna 1843 kunniaprofessori. Hänellä oli monia oppilaita, heidän joukossaan Ivan Aivazovski, Aleksei Bogoljubov ja Tšernetsovin veljekset.


title: Maksim Vorobjov

text: Huolimatta opetustyöstään Vorobjov maalasi koko elämänsä ajan. Hän maalasi kaupunki- ja merinäkymiä, arkkitehtuurisia monumenttejä, maisemia ja sotakuvia. Hän matkusteli paljon, erityisesti vuonna 1813 Venäjän joukkojen matkassa, aikana jolloin hän loi joitain unohtumattomimmista maisemistaan, merinäkymistään ja kaupunkinäkymistään ulkomailta. Kotimaasta joitakin merkittäviä teoksia ovat "Näkymä Moskovasta" ja "Näkymä Jauzalta Kremliin Moskovassa". Hänen Lähi-idän matkallaan tekemät maalaukset, kuten "Näkymä Jerusalemiin" ja "Itämainen maisema", toivat hänelle ehkä eniten mainetta. 1820-luvun lopussa Vorobjov vieraili Venäjän–Turkin sodan sotanäyttämöllä Tonavalla, jossa hän teki joitain merkittävimmistä myöhäisistä töistään. Maksim Vorobjovin teokset vaikutivat moniin venäläisiin taidemaalareihin, hiedän joukossaan hänen adoptoitu poikansa Sokrat Vorobjov.


title: Carl Wenig

text: Carl Gottlieb Wenig (; 26. helmikuuta 1830 Rääveli - 6. helmikuuta 1908 Pietari) oli baltiansaksalaistaustainen, venäläinen taidemaalari. Hän on taidemaalari Johann Gottlieb Wenigin (1837-1872) vanhempi veli


title: Carl Wenig

text: Carl Wenigin isä oli musiikinopettaja Gottlieb Friedrich Wenig, joka toimi Räävelin Pyhän Nikolaoksen kirkon urkurina ja viulistina. Wenigin äiti oli Agathe Fabergé, joka oli kuuluisan korusepän Carl Fabergén täti. Perhe muutti Pietariin vuonna 1848, jossa Wenigin isä työskenteli keisarillisten teattereiden johdossa.


title: Carl Wenig

text: Wenig opiskeli Keisarillisessa taideakatemiassa Pietarissa akatemian rehtorin Fjodor Brunin (1799-1875) historiamaalaustunneilla. Wenig palkittiin suurella kultamitalilla vuonna 1854 hänen maalauksestaan "Ester Artakserkseen edessä", jonka ansiosta hän pystyi hakemaan apurahaa Roomassa oleskeulua varten. Hänen teoksensa "Enkelit ilmoittavat Sodoman tuhon" ansiosta Wenig sai taideakatemian professuurin, jossa hän toimi vuoteen 1894 asti.


title: Carl Wenig

text: Wenig on sotamaalausten, raamatullisten aiheiden ja historiamaalausten tekijä. Hän sai myös muotokuvatilauksia.


title: Carl Wenig

text: Hänen oppilaisiinsa kuului muun muassa Abram Arhipov ja Sergei Vinogradov.


title: USS Hogan

text: USS Hogan (runkonumero DD-178, DMS-6 ja AG-105) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DMS-6.


title: USS Hogan

text: Yhdysvaltain laivasto tilasi aluksen San Franciscosta Kaliforniasta Union Iron Worksiltä. Sen köli laskettiin 25. marraskuuta 1918 ja alus laskettiin vesille 12. huhtikuuta 1919 kumminaan sisäministeri Franklin K. Lanen sisar ja Magnus A. Andersonin puoliso. Alus otettiin palvelukseen vielä samana vuonna 1. lokakuuta ensimmäisenä päällikkönään B. M. Williams.


title: USS Hogan

text: Koeajojen päätyttyä "Hogan" saapui 21. marraskuuta San Diegoon liittyen Tyynenmeren laivaston hävittäjiin. Alus purjehti 23. marraskuuta - 6. helmikuuta 1920 viirikkönsä mukana osallistuen sotaharjoituksiin, partiointiin, torpedoharjoituksiin sekä maalilaivana pitkin Kalifornian rannikkoa. Alus lähti 25. maaliskuuta Havaijille, jossa se oli kuukauden. Alus palasi viirikköönsä San Diegossa huhtikuun lopulla.


title: Jan Oblak

text: Jan Oblak (s. 7. tammikuuta 1993 Škofja Loka, Slovenia) on slovenialainen jalkapalloilija. Hän edustaa Espanjan pääsarjassa pelaavaa Atlético Madridia. Oblak on pelipaikaltaan maalivahti.


title: Jan Oblak

text: Oblak aloitti ammattilaisuransa Slovenian pääsarjassa pelanneessa Olimpija Ljubljanassa ja herätti jo varhain italialaisten ja englantilaisten suurseurojen kiinnostuksen. Vuonna 2010 hän siirtyi Benficaan, mutta vietti seuraavat kolme kautta lainalla pienemmissä portugalilaisseuroissa. Oblak teki läpimurtonsa Benfican edustusjoukkueessa kaudella 2013–2014. Seura voitti tuolloin Portugalin liigan, cup-mestaruuden sekä liigacupin. Kauden päätteeksi Oblak äänestettiin liigan parhaaksi maalivahdiksi.


title: Jan Oblak

text: Oblak siirtyi nykyiseen seuraansa kuusivuotisella sopimuksella heinäkuussa 2014. Benfican julkaiseman tiedotteen mukaan Atlético maksoi hänestä 16 miljoonan euron siirtokorvauksen, mikä teki hänestä kaikkien aikojen kalleimman Espanjan liigaan hankitun maalivahdin. Ensimmäisellä kaudella Oblak pelasi 11 ottelua.


title: Jan Oblak

text: Kotimaassaan Sloveniassa Oblak äänestettiin vuoden 2015 parhaaksi jalkapalloilijaksi.


title: Jan Oblak

text: Oblak on pelannut kuusi ottelua maansa Slovenian A-maajoukkueessa. Ensimmäisen ottelunsa maajoukkueessa Oblak pelasi 11. syyskuuta 2012 Norjaa vastaan.


title: Adidas Cafusa

text: Adidas Cafusa on saksalaisen urheiluvälinevalmistaja Adidaksen valmistama jalkapallo vuoden 2013 Confederations Cupiin. Pallon nimi on kontaminaatio sanoista carnaval" (karnevaali), futebol" (jalkapallo) ja "samba". Pallon esitteli joulukuun alussa entinen jalkapallolegenda Cafu. Pallo on koostumukseltaan samanlainen kuin vuoden 2012 EM-kisojen pelipallo Tango 12. Cafusaa käytettiin myös vuoden 2012 seurojen MM-kisoissa Japanissa, sekä muutamissa pääsarjoissa, kuten Veikkausliigassa.


title: Franz Xaver Winterhalter

text: Franz Xaver Winterhalter (20. huhtikuuta 1805 Menzenschwand, Schwarzwald – 8. heinäkuuta 1873 Frankfurt am Main) oli saksalainen taidemaalari ja graafikko, joka tunnetaan parhaiten maalaamistaan Euroopan kuninkaallisia esittävistä muotokuvista.


title: Franz Xaver Winterhalter

text: Winterhalter opiskeli Freiburgissa ja Münchenissä. Hänestä tuli vuonna 1828 Badenin suurherttuakunnan kruununprinssin puolison Sophien piirustuksenopettaja, ja hän pääsi siten Badenin hovimaalariksi. Vuonna 1836 Winterhalter muutti Pariisiin, jossa hänen teoksensa kohosivat pian muotiin. Hän sai suojelijakseen ensin Ranskan kuningas Ludvig Filipin ja sittemmin tätä seuranneen keisari Napoleon III:n sekä hänen vaimonsa keisarinna Eugénien. Vuonna 1841 hänet kutsuttiin myös Englannin hoviin sekä myöhemmin Belgian ja useiden Saksan ruhtinaskuntien hoveihin. Hän ikuisti muotokuviin huomattavan osan aikansa kuninkaallisista ja ylhäisaateliin kuuluneista.


title: Franz Xaver Winterhalter

text:
Winterhalter mukautti muotokuvat aina kunkin hovin toiveisiin sopiviksi, ja ne palvelivat siten myös vallanpitäjien poliittisia tarpeita. Joukossa oli myös joitain ryhmämuotokuvia. Hän teki muitakin maalauksia, kuten "Decamerone" (1837) ja "Florinda" (1852). Winterhalterin maalaustyyli oli alkuun varsin perinteinen, mutta myöhemmin hän siirtyi vapaampien siveltimenvetojen ansiosta romanttisempaan tyyliin, joka lisäsi hänen suosiotaan. Hän otti tavaksi maalata suoraan valmis muotokuva tekemättä lainkaan tutkielmia sitä varten. Hänen maalauksensa levisivät ja tulivat tunnetuiksi monina kopiona. Nykyään niitä arvostetaan enemmän historiallisina todistuskappaleina aikansa yhteiskunnasta kuin taideteoksina.
Winterhalterin tunnettuja maalauksia ovat muun muassa "Keisarinna Eugénie hovineitojensa ympäröimänä" (1855) sekä Itävallan keisarinna Elisabetin muotokuva. Winterhalterin veli Hermann Winterhalter (1808–1891) oli myös muotokuvamaalari ja toimi hänen avustajanaan.


title: Adidas Kopanya

text: Adidas Kopanya on saksalaisen urheiluvälinevalmistaja Adidaksen valmistama jalkapallo vuoden 2009 Confederations Cupiin Etelä-Afrikkaan. Sana "kopanya" on eteläsothon kieltä (yksi Etelä-Afrikan 11 virallisesta kielestä) ja tarkoittaa ""liittykää yhteen"". Pallossa on monta väriä, kuten sinistä, vihreää, keltaista ja punaista. Sen rakenne on sama kuin +Teamgeist ja Europass-palloissa, jotka olivat käytössä edellisissä MM- ja EM-kisoissa.


title: Adidas Roteiro

text: Adidas Roteiro on urheiluvälinevalmistaja Adidaksen valmistama jalkapallo vuoden 2004 EM-kisoihin Portugaliin. "Roteiro" on portugalia ja tarkoittaa tiekarttaa tai merikarttaa, joka juontaa juurensa portugalilaisten tekemiin löytöretkiin 15. ja 16. vuosisadalla. Pallo esiteltiin joulukuussa 2003 Lissabonissa. Adidas valmisti EM-kisoja varten 2300 Roteiro-palloa. Ensimmäistä kertaa jalkapallon historiassa, jokaiselle pelille oli omat Roteiro-pallonsa, eli niihin oli kirjoitettu sen pelin nimi, missä palloa käytettiin.


title: Bart van Roosmalen

text: Bart van Roosmalen (s. 29. huhtikuuta 1986 Utrecht, Alankomaat) on alankomaalainen alamäkiluistelija ja jääkiekkoilija. Hänen paras yksittäinen sijoituksensa alamäkiluistelun Red Bull Crashed Ice-kilpailussa on kolmas hänen kotikilpailussaan Landgraafissa vuonna 2013. Roosmalen aloitti alamäkiluistelun erään kaverinsa kehotuksesta vuonna 2010 Quebecin osakilpailussa. Hän on pelannut myös jääkiekkoa Alankomaiden korkeimmalla sarjatasolla kaksi kautta. Nykyisin Roosmalen kiekkoilee Utrechtin riveissä ykkösdivisioonassa. Hän on pelannut myös Alankomaiden jääkiekkomaajoukkueessa. Roosmalen on pelipaikaltaan hyökkääjä. Hän on 176 senttimetriä pitkä ja painaa 75 kiloa.


title: Anil Gurung

text: Anil Gurung (s. 23. syyskuuta 1988 Pokhara, Nepal) on nepalilainen jalkapalloilija, joka edustaa kotimaansa pääsarjassa pelaavaa Manang Marsygandia. Hän pelaa myös Nepalin jalkapallomaajoukkueessa vuodesta 2007, jossa hän on pelannut 40 ottelua ja tehnyt kymmenen maalia. Gurung on pelipaikaltaan keskushyökkääjä. Hän on pelannut koko uransa Nepalissa lukuun ottamatta yhtä Intian I-Leaguessa vietettyä kautta. Uransa aikana hän on käynyt englantilaisen suurseuran Chelsea FC:n harjoitusleirillä, mutta ei saanut paikkaa joukkueeseen. Gurung on 165 senttimetriä pitkä.


title: Anton Losenko

text: Anton Pavlovitš Losenko (, ; 10. elokuuta 1737 Hluh'iv - 4. joulukuuta 1773 Pietari) oli ukrainalaissyntyinen, Venäjän keisarikunnassa asunut uusklassinen taidemaalari ja akateemikko, joka erikoistui historiallisiin aiheisiin ja muotokuviin.


title: Anton Losenko

text: Anton Losenko syntyi ukrainalaiseen kasakkaperheeseen Hluh'ivissa, nykyisessä Gumyn oblastissa. Hänestä tuli orpo ja seitsemän vuotiaana hänet lähetettiin Pietariin hovikuoroon. Vuonna 1753 hän oli menettänyt äänensä, mutta oli osoittanut lahjakkuutta maalaamisessa ja hänet lähetettiin taiteilija Ivan Argunovin oppiin. Viiden ja puolen vuoden opiskelun jälkeen hänet hyväksyttiin Keisarilliseen taideakatemiaan vuonna 1759. Siellä maalaamiinsa teoksiin kuuluu "Ivan Šuvalovin muotokuva" (1760) ja "Aleksandr Sumarokovin muotokuva" (1760).


title: Anton Losenko

text: Vuonna 1760 Akatemia lähetti Losenkon Pariisiin opiskelemaan ranskalaisen uusklassisen taidemaalarin Jean II Restout'n alaisuudessa. Pariisissa ollessaan sän maalasi suuren Uuteen testamenttiin Luukkaan evankeliumiin perustuneen maalauksen Pietarin kalasaaliista (Luuk. 5:1-11). Vuosina 1766-1769 Losenko työskenteli Roomassa opiskellen Italian taidetta, erityisesti Rafaelin maalauksia. Siellä hän teki maalaukset "Kain" ja "Abel".


title: Anton Losenko

text: Vuonna 1769 Losenko palasi Pietariin. Hänelle tarjottiin mahdollisuus historiamaalauksen tekemiseen keinona saada akateemikon arvonimi Keisarillisessa taideakatemiassa. Hän maalasi teoksen klassisen teoksen "Volodymyr ja Rohnida" Kiovan rusien historiasta. Tämän teoksen ansiosta hän ei saanut vain akateemikon arvonimeä vaan myös professuurin Keisarillisesta taideakatemiasta (aluksi vuonna 1770 dosentuuri, mutta 1772 alkaen professuuri ja akatemian johtajuus). Tässä asemassa Losenko kirjoitti teoksen "Ihmisen mittasuhteiden lyhyt selostus", joka palveli monia taidemaalarien sukupolvia Venäjän keisarikunnassa. Losenko työskenteli taideakatemian johtajana aina kuolemaansa asti vuonna 1773.


title: Anton Losenko

text: Anton Losenkoa pidetään Venäjän historiamaalauksen htenä perustajana ja yhdessä hänen oppikirjansa kanssa hän vaikutti taiteen opetukseen Venäjän keisarikunnassa. Taidemaalari Ivan Akimov ja kuvanveistäjä Mihail Kozlovski opiskelivat hänen alaisuudessaan.


title: Anton Losenko

text: Losenkon kunniaksi julkaistiin vuonna 1972 Neuvostoliitossa hänestä postimerkki, johon oli kuvattu hänen teoksensa "Fjodor Volkovin muotokuva".


title: Curtis Moss

text: Curtis Moss (s. 12. huhtikuuta 1987 New Westminster, Kanada) on kanadalainen keihäänheittäjä. Hänen ennätyksensä on vuonna 2012 Kanadassa heitetty 81,21. Moss kilpaili vuoden 2012 kesäolympialaisissa Lontoossa, jossa hän jäi karsintaan heitettyään 78,22. Mossin lopullinen sija olympialaisissa oli 22. Hän on 183 senttimetriä pitkä ja painaa 100 kiloa.


title: Kryosfääri

text:
Kryosfääri on nimitys ympäristöstä, jossa on lunta ja/tai jäätä. Suurimmat mannerjäätiköt sijaitsevat Antarktiksella ja Grönlannissa.
Edellä mainittujen jäätiköiden sisempänä mantereella sijaitsevissa osissa jäätikkö on huomattavasti paksumpaa kuin lähempänä jäätikön reunaa sijaitsevat osat. Jääkauden aikana mannerjäätiköiden globaali laajuus oli enimmillään kaksi kertaa niin suuri kuin nykyiset Grönlannin ja Antarktiksen jäätiköt yhteensä. Laajoja vuoristojäätiköitä ovat Chilessä ja Argentiinassa sijaitseva Patagonian jäätikkö ja Alaskassa sijaitseva St. Eliaksen vuoriston jäätikkö. Lumi- ja jäävyöryjä, jotka aiheuttavat silloin tällöin vahinkoja tapahtuu eniten Alpeilla. Lumipeitteen albedo eli valonheijastavuus on suuri ja samalla sillä on merkittävä viilentävä vaikutus lämpötilaan. Lumi ja jää liittyvät olennaisesti säähän ja näin ollen jäätiköiden sulaminen ilmaston lämmetessä on merkittävä asia ilmastonmuutoksessa. Jäätiköiden sulaminen ilmaston lämmetessä saattaa nostaa tulevaisuudessa merkittävästi valtamerien pintaa.


title: Fredrik Ludvig de la Myle

text: Fredrik Ludvig de la Myle (noin 1752 – 17. tammikuuta 1797 Eura) oli suomalainen majuri, vapaamuurari ja ruotsin kielellä kirjoittanut runoilija.


title: Fredrik Ludvig de la Myle

text: De la Mylen vanhemmat olivat Kuurinmaalta Tuckumista kotoisin ollut Rymättylän Maanpään tilan omistaja, kapteeni Karl Johan de la Myle (1728-1798) ja runoilijana tunnettu Agata Lovisa Brunnengräber. Hän pääsi ylioppilaaksi Turussa 1768 tai 1769.


title: Fredrik Ludvig de la Myle

text: De la Myle oli korpraalina henkirakuunarykmentissä vuodesta 1774 ja kornettina vuodesta 1778. Hän oli sitten luutnanttina venäläisten palveluksessa Pietarin tykistössä ja palasi sitten takaisin Ruotsin palvelukseen kornetiksi 1782. De la Mylestä tuli kapteeni 1788 ja majuri 1791. Hän erosi armeijan palveluksesta 1793. De la Myle vei 1788 Kustaa III:n sodanjulistusilmoituksen Venäjän keisarinna Katariina II:lle. aikana de la Myle osallistui Ruotsinsalmen taisteluun ja hän teki taistelusta myös piirroksen.


title: Fredrik Ludvig de la Myle

text: De la Myle julkaisi kaksi kirjoittamaansa ruotsinkielistä muistorunoa.


title: Fredrik Ludvig de la Myle

text: De la Myle oli naimisissa vuodesta 1791 Karolina Charlotta Saloniuksen kanssa.


title: Bernhard Seifert

text: Bernhard Seifert (s. 15. helmikuuta 1993) on saksalainen keihäänheittäjä.


title: Bernhard Seifert

text: Vuonna 2012 Seifert oli Barcelonan alle 20-vuotiaiden MM-kisoissa neljäs. Vuonna 2013 hän sai hopeaa Tampereen alle 23-vuotiaiden EM-kilpailuissa ennätystuloksellaan 82,42. Moskovan MM-kisoissa Seifert sijoittui oman karsintaryhmänsä kahdeksanneksi tuloksella 80,02 eikä päässyt loppukilpailuun.


title: Bernhard Seifert

text: Vuonna 2015 Seifert sai pronssia Tallinnan alle 23-vuotiaiden EM-kisoissa.


title: Bernhard Seifert

text: Lähde


title: Benjamin Seifert

text: Benjamin Seifert (s. 9. tammikuuta 1982) on saksalainen entinen maastohiihtäjä, joka edusti TSG Bau Hammerbrücke-seuraa. Hän kilpaili maastohiihdon maailmancupissa vuodesta 2000 vuoteen 2013 asti. Hänen paras sijoituksensa maailmancupissa on kolmas viestistä vuodelta 2006 ja paras henkilökohtainen sijoituksensa 12. 15 kilometriltä vuonna 2007.


title: Maallisten ilojen puutarha

text: Maallisten ilojen puutarha (tunnetaan myös nimellä Himojen puutarha) on flaamilaisen taidemaalarin Hieronymus Boschin maalaama triptyykki, joka on hänen tunnetuimpia teoksiaan.


title: Maallisten ilojen puutarha

text: Maalauksen tarkkaa tekoajankohtaa ei tunneta, mutta sen arvellaan sijoittuvan vuosien 1500 ja 1505 välille. Maalaus on sijainnut suurimman osan historiastaan Espanjassa. Alban herttuan avioton poika, priori Don Fernando osti sen huutokaupassa ja vuodesta 1593 alkaen sitä säilytettiin vuosisatojen ajan El Escorialin luostarissa Madridissa. Vuodesta 1939 se on ollut näytteillä Madridin Museo del Pradossa.


title: Maallisten ilojen puutarha

text: Kokonaisuus käsittää yhteensä neljä maalausta kolmella saranoidulla puupaneelilla. Ensimmäinen maalaus on tehty sivupaneelien ulkoseiniin ja se on näkyvissä vain silloin, kun nämä ”siivet” ovat kiinni. Se esittää perinteisen tulkinnan mukaan Raamatun luomiskertomuksen kolmannen päivän tapahtumia, joskin uudemman tulkinnan mukaan sen aiheena olisikin koko maailman hukuttava vedenpaisumus. Tämän kuvan ylänurkassa voi nähdä myös Jumalan istumassa valtaistumellaan. Kuvan yläreunaan on kirjoitettu latinankielinen lainaus Raamatun Psalmien kirjan jakeesta 33:9: ”"Ipse dixit et facta sunt, ipse mandavit et creata sunt"” (”"Mitä hän sanoi, se tapahtui. Mitä hän käski, se pysyi"”). Kun siivekkeet avataan, tulee näkyviin kolme sisäpuolella olevaa maalausta. Niistä vasemmanpuoleinen esittää Eedenin puutarhaa ja Eevan luomista. Keskimmäinen maalaus kuvaa ”Maallisten ilojen puutarhaa”, joka saattaa tarkoittaa maailmaa ennen vedenpaisumusta. Se esittää jonkinlaisia orgioita, joihin on pyritty sisällyttämään kaikki mahdolliset himojen muodot. Monet näistä viittaavat selvästi eroottisiin haluihin. Huoletonta tunnelmaa korostavat keskimmäisen maalauksen kirkkaat värit sekä tasainen ja kirkas valaistus. Oikeanpuoleinen kuva esittää helvetin kärsimyksiä. Outoa mielikuvitusmaailmaa kuvaavan teoksen kekseliäisyys on lähes loputon runsaine yksityiskohtineen.


title: Maallisten ilojen puutarha

text: Triptyykin korkeus on 220 senttimetriä, keskimmäisen paneelin leveys 195 senttimetriä ja kummankin sivupaneelin leveys 97 senttimetriä. Siivekkeet avattuna koko teoksen leveys on siten 389 senttimetriä. Se on säilynyt paremmin kuin useimmat Boschin suurista alttaritauluista.


title: Maallisten ilojen puutarha

text: "Maallisten ilojen puutarha" käsittää kaikkiaan noin tuhat ihmishahmoa. Maalauksessa esiintyy lukuisia lintuja, kaloja, muita eläimiä, kukkia ja hedelmiä, jotka varsinkin keskimmäisessä paneelissa ovat suhteettoman suurikokoisia ihmisiin nähden. Keskimmäisessä maalauksessa alastomat miehet ja naiset näyttävät myös harjoittavan haureutta niiden kanssa omituisilla tavoilla. Tadehistorioitsija Dirk Baxin mukaan monet maalauksessa näkyvät viattoman oloiset kasvit, hedelmät, eläimet ja esineet olivat keskiajan hollantilaisissa sanonnoissa erilaisia sukupuoliaktin vertauskuvia. Maalauksen keskiosassa joukko ihmisiä ratsastaa kehässä erilaisilla eläimillä, joista osa on todellisten lajien edustajia ja osa taruolentoja. Oikeanpuoleisessa paneelissa on paholaisia sekä omituisia hirviöitä, joilla on sekä ihmisten että eläinten ruumiinosia. Yksi näistä on suuri linnunpäinen hirviö, joka syö ja ulostaa ihmisiä. Oikeanpuoleisessa maalauksessa nähdään myös monenlaisia arkisia esineitä ja soittimia, jotka ovat muuttuneet valtaviksi kidutusvälineiksi.


title: Maallisten ilojen puutarha

text: Ei tiedetä varmasti, mitä Bosch halusi työllään sanoa, mutta se on joka tapauksessa varmasti tarkoitettu vertauskuvalliseksi. Yleisen tulkinnan mukaan teos kuvaa syntisen ilottelun alkuperää, sisältöä ja seurauksia (rangaistusta), jotka etenevät kolmessa sisäpaneelissa järjestyksessä vasemmalta oikealle.


title: Chauny

text: Chauny on kunta Pohjois-Ranskassa Aisnen departementissa. Kunnassa oli suuri linna 1400-luvulle saakka. Linna on mainittu useissa kertomuksissa, muun muassa Rabelaisin kirjoituksissa.


title: Ilmir Hazetdinov

text: Ilmir Hazetdinov (s. 28. lokakuuta 1991 Ufa (lähteestä riippuen myös Uljanovsk, Neuvostoliitto) on venäläinen mäkihyppääjä, joka edustaa CSKA-seuraa.


title: Ilmir Hazetdinov

text: Hän on kilpaillut maailmancupissa vuodesta 2012 asti ja hänen paras henkilökohtainen sijoituksensa on 19. Kuopion osakilpailusta maaliskuulta 2015. Hazetdinov oli mukana vuoden 2014 talviolympialaisissa, jossa hän oli suurmäen 29. ja normaalimäen 36. Hazetdinov on kilpaillut myös mäkihypyn Continental Cupissa, jossa hän on sijoittunut parhaimmillaan kolmanneksi. Hänen ennätyksensä on 174,5 metriä, joka on hypätty Kulmissa vuonna 2014. Hazetdinov saavutti kultaa normaalimäen joukkuekilpailusta ja hopeaa normaalimäen henkilökohtaisesta kilpailusta vuoden 2015 talviuniversiadeista Štrbské Plesosta.


title: Ilmir Hazetdinov

text: Etnisyydeltään Hazetdinov on baškiiri.


title: Denis Suárez

text: Denis Suárez Fernández (s. 6. tammikuuta 1994 Salceda de Caselas, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Barcelonaa ja on pelipaikaltaan hyökkäävä keskikenttäpelaaja.


title: Denis Suárez

text: Suárez teki sopimuksen 23. toukokuuta 2011 englantilaisen Manchester Cityn kanssa. Manchesteriläisseura maksoi hänestä 850 000 punnan siirtokorvauksen, joka saattoi kohota 2,75 miljoonaan puntaan mikäli sopimukseen asetetut menestysehdot täyttyvät.


title: Denis Suárez

text: 22. elokuuta 2013 Suárez palasi takaisin kotimaahansa, kun hän siirtyi Barcelonaan nelivuotisella sopimuksella. Hän pelasi kauden 2013–2014 seuran reservijoukkueessa maan toiseksi korkeimmalla sarjatasolla Segunda Divisiónissa.


title: Denis Suárez

text: Kaudeksi 2013–2014 Suárez siirtyi lainasopimuksella Sevillaan osana Ivan Rakitićin kauppaamista.


title: Denis Suárez

text: 29. elokuuta 2015 hän siirtyi Villarrealiin nelivuotisella sopimuksella. Barcelonalla on pelaajaan takaisinosto-optio ensimmäisen kauden jälkeen.


title: Andreas Andreae Ulstadius

text: Andreas Andreae (Anders) Ulstadius (k. 1667 Ii) oli suomalainen kirkkoherra ja latinan kielellä kirjoittanut runoilija.


title: Andreas Andreae Ulstadius

text: Oulusta kotoisin ollut Ulstadius pääsi ylioppilaaksi Uppsalassa 1641 ja Turussa 1644. Hän valmistui Turun akatemiasta filosofian maisteriksi 1647.


title: Andreas Andreae Ulstadius

text: Ulstadius toimi Oulun pedagogion rehtorina vuodesta 1649 ja Iin kirkkoherrana vuodesta 1660. Hän oli synodaaliväitöksen preeses pappeinkokouksessa Kokkolassa vuonna 1660.


title: Andreas Andreae Ulstadius

text: Ulstadius oli naimisissa Maria Larsdotter Lithoviuksen (k. 1690) kanssa. Heidän poikiaan olivat tunnettu yltiöpietisti Lars Ulstadius ja Pohjanmaan läänin lääninmaanmittari Gustaf Ulstadius (1668-1705).


title: Ivan Zaitsev (keihäänheittäjä)

text: Ivan Zaitsev (s. 11. marraskuuta 1988 Taškent, Neuvostoliitto) on uzbekistanilainen keihäänheittäjä. Hänen ennätyksensä on Žukovskissa vuonna 2012 heitetty 85,03. Zaitsev voitti Aasian mestaruuden vuonna 2013 ja sai pronssia vuonna 2011. Aasian kisoista Zaitsev saavutti pronssia 2014. Hän jäi vuoden 2012 kesäolympialaisissa Lontoossa karsintaan heitettyään 73,94. Hän oli lopulta kisan 36. Seuraavan vuoden MM-kilpailuissa Zaitsev sijoittui finaalin 11:nneksi heitettyään 78,33. Hän heitti ensimmäistä kertaa yli 80 metrin vuonna 2012.


title: Ivan Zaitsev (keihäänheittäjä)

text: Ivan Zaitsevin isä on Neuvostoliiton mestari Viktor Zaitsev, keihäänheiton EM-hopeamitalisti vuodelta 1990.


title: Rolando Fonseca Jiménez

text:
Rolando Fonseca Jiménez (s. 6. kesäkuuta 1974 San José) on uransa lopettanut costaricalainen jalkapalloilija, pelipaikaltaan hyökkääjä. Hän pelasi urallaan yhteensä 440 peliä Costa Rican, Guatemalan, Meksikon ja Kolumbian sarjoissa.
Maajoukkueessa Fonseca, lempinimeltään "El Principito" (pikku prinssi) tai "El Rolo", pelasi 104 ottelua ja teki niissä 45 maalia.


title: Omavastuu

text: Omavastuu tarkoittaa taloustieteessä sitä riskiä, joka jää vahinkotapauksessa vahingon aiheuttajan korvattavaksi. Vakuutustoiminnassa omavastuulla tarkoitetaan sitä osaa vastuusta, joka jää vahinkotapauksessa vakuutuksenottajan kannettavaksi. Omavastuulla voidaan tarkoittaa myös sitä osaa maksusta, joka palvelun saajan tai tuotteen ostajan pitää itse maksaa silloin, kun hänellä on oikeus saada korvausta tai verovähennystä maksamistaan kustannuksista.


title: Omavastuu

text: Vakuutussopimuksissa on yleisesti käytössä omavastuuehto, jonka mukaan vakuutetun on kannettava osa vahingosta itse. Omavastuun määrä voi olla kiinteä euromääräinen summa tai sovittu prosenttiosuus vahingon määrästä.


title: Omavastuu

text: Omavastuuehdoilla on tyypillisesti kaksi erillistä tarkoitusta:


title: Omavastuu

text: Käytännössä omavastuuehtojen tarkoitusten erottaminen toisistaan ei ole mahdollista, koska yleensä omavastuuehdoilla pyritään saavuttamaan yhtä aikaa molemmat tavoitteet. Omavastuuehto voi olla esimerkiksi sellainen, että vakuutetun on kaikissa tapauksissa kannettava 250 euron suuruinen omavastuu vahingosta, mutta sen lisäksi kannettava vahingosta myös sovittu prosentuaalinen osuus (kuten 10 prosenttia vahingon määrästä).


title: Collegehousut

text: Collegehousut ovat pehmeästä neulemateriaalista valmistetut housut. Collegehousut valmistetaan yleensä puuvillasta tai polyesteristä.


title: Collegehousut

text: Unkarilainen jalkapallomaalivahti Gábor Király on tullut tunnetuksi siitä, että hän käyttää pelatessaan harmaita college-housuja.


title: Joseph Kahn

text: Joseph Kahn (s. 12. lokakuuta 1972), korealaiselta nimeltään An Jun-hui (안준희), on yhdysvaltalainen musiikkivideo- ja elokuvaohjaaja. Hän on ohjannut videoita lukuisille nimekkäille artisteille sekä tunnetuille tuotemerkeille. Hänen yhteistyökumppaneitaan ovat olleet muun muassa U2, Gwen Stefani, Lady Gaga, BMW, Asics ja Smirnoff.


title: Joseph Kahn

text: Kahnin ohjaamia musiikkivideoita on ollut usein ehdolla MTV Video Music Awards -gaalassa, ja vuonna 2002 hän sai parhaan videon ja parhaan ohjaajan palkinnot Eminemille tehdyllä videolla "Without Me". Seuraavana vuonna hän sai Grammy-palkinnon samasta ohjauksesta. Vuonna 2000 Janet Jacksonille tehty "Doesn't Really Matter" on edelleen yksi maailman kalleimmista musiikkivideoista. Tästä ohjauksesta Kahn alkoi käyttää töissään japanilaisen pop-kulttuurin tyylikeinoja.


title: Joseph Kahn

text: Kahn on ohjannut vuonna 2010 kauhukomedian "Detention" ja vuonna 2004 toimintaelokuvan "Torque".


title: Äärirajoille

text: ”Äärirajoille” on Cheekin kappale, joka julkaistiin singlenä 2. heinäkuuta 2014 Iltalehden yhteydessä julkaistun Cheek-lehden kanssa. Digitaaliseen myyntiin kappale tuli 8. elokuuta, jolloin se julkaistiin myös Spotifyssa. Kappaleen on säveltänyt ja sanoittanut Cheek itse. Sitä ovat olleet säveltämässä myös Antti Riihimäki ja tamperelainen rap-musiikkia tuottava muusikkoduo MMEN.


title: Äärirajoille

text: Artisti on kertonut kappaleen syntyneen ajatuksista, joita hänen päähänsä kertyi vuoden 2013 aikana. Kappale kertoo rohkeudesta, kun on uskallettava hypätä, vaikka ei tiedä, minne se kuljettaa.


title: Äärirajoille

text: Kappaleen musiikkivideo julkaistiin YouTubessa 1. heinäkuuta 2014. Islannissa kuvatun musiikkivideon on ohjannut Hannu Aukia. Musiikkivideo palkittiin vuoden 2015 Emma-gaalassa "vuoden musiikkivideona".


title: Piitimenjoki

text:
Piitimenjoki () on joki Pohjois-Ruotsissa, Norrbottenin läänissä. Se saa alkunsa Sulitelman jäätiköltä Norjan rajan lähettyviltä ja virtaa monien kapeiden järvien kautta Perämereen Piitimen kunnassa. Joki virtaa yhteensä kuuden kunnan alueelta, jotka ovat sen yläjuoksulta lukien Jokimukka, Arjeplog, Arvidsjaur, Boden, Älvsbyn, sekä Piitime. Joki on yksi neljästä Ruotsin lähes valjastamattomista ja lainsäädännöllä suojelluista kansallisjoista ja siinä on siten useita vapaita koskia. Sen ainoa voimalaitos on rakennettu vuonna 1912 Sikforsin koskeen ja voimalaitosrakentamisen yhteydessä jokeen on rakennettu kolme patoa Malmesjauriin, Bieskehávrreen ja Rappeniin.
Piitimenjoki on usein jaoteltu komeen osaan. Tunturiosuus kattaa joen alkulähteen Norjan rajalta päättyen Tijeggelvasiin. Siitä alkava joen metsäinen osuus etenee aina Storforsenin koskille asti ja lopulta joen rannikko-osuus päätyy lopulta Perämereen. Joen yläjuoksuosuus sijaitsee Laponian maailmanperintöerämaa-alueella. Joen yläosa muodostuu yhteensä viidentoista tunturijärven ketjusta, joista suurimpia ovat Bieskehávrre, Tjieggelvas sekä Vuolvojávrre. Järvet ovat kirkkaita ja syviä ja niitä ympyröivät jyrkät tunturirinteet. Metsäosuuden lopussa oleva Storforsen on Pohjoismaiden suurin valjastamaton koski. Joen varrella on myös useita luonnonsuojelualueita, joista suurin on Tjieggelvanin tunturiaarniometsä, kun taas Storforsenin alueella käy eniten matkailijoita.


title: Piitimenjoki

text: Piitimenjoki oli aikoinaan tärkeä tukinuittoväylä. Uitot loppuivat vuonna 1982.


title: Petruška

text: Petruška (, ) on Igor Stravinskyn säveltämä baletti. Se tehtiin alkujaan Sergei Djagilevin tilauksesta tämän "Ballets russes" -seuruetta varten. Baletin ensi-ilta oli Pariisin Théâtre du Châteletissa 13. kesäkuuta 1911. Alkuperäisen koreografian laati Mihail Fokin. Aleksandr Benois kirjoitti libreton ja suunnitteli alkuperäisessä versiossa käytetyt puvut ja lavasteet. Pääroolin tanssi ensi-illassa Vatslav Nižinski.


title: Petruška

text: Baletin kolme päähenkilöä ovat nukkehahmot Petruška, Ballerina ja Mauri, joiden välillä on kolmiodraama. Mauri ja Petruška kilpailevat Ballerinan suosiosta, kunnes lopuksi Mauri surmaa Petruškan miekalla. Petruška kuitenkin palaa vielä kummittelemaan. Baletti on jaettu neljään kohtaukseen.


title: Petruška

text: Stravinsky oli ennen "Petruškaa" säveltänyt Djagilevin seurueelle menestykseksi muodostuneen baletin "Tulilintu". Kesällä 1910 hän oli säveltämässä musiikillista ilveilyä (burleski) pianolle ja orkesterille, ja antoi teokselle nimen ”Petruškan huuto” venäläisestä nukketeatterista tutun koomisen petruška-nuken mukaan. Stravinsky ryhtyi kuitenkin laajentamaan teosta ja vieraillessaan Nižinskin kanssa Stravinskyn luona Sveitsin Clarensissa Djagilev sai idean muuttaa sen baletiksi. Alkuperäisestä sävellyksestä tuli lopulta baletin toisen kohtauksen musiikki. Benois kirjoitti tämän jälkeen Djagilevin pyynnöstä traagisen juonen petruška-nuken ja Stravinskyn siihen mennessä säveltämän musiikin ympärille. Valmiina ollut musiikki käsitti kaksi kohtausta, ja Benoisin kirjoitettua tarinan nelikohtauksiseksi Stravinsky sävelsi puuttuneen musiikin. Stravinsky käytti tässä useita venäläisten kansanlaulujen melodioita.


title: Petruška

text: "Petruškan" musiikista on sanottu, että siinä Stravinsky alkoi irtautua "Tulilinnussa" käyttämästään tyylistä, ja että äkilliset rytmin- ja temponmuutokset ennakoivat myöhemmän "Kevätuhri"-baletin tyyliä. "Petruškassa" toistuu niin sanottu Petruška-sointu eli päällekkäin soitetut C-duuri- ja Fis-duurikolmisoinnut, jotka luovat bitonaalisuuden tunnun.


title: Petruška

text: Stravinsky teki baletista vuonna 1947 uudistetun version pienemmälle orkesterille. Lisäksi hän teki baletin musiikista vuonna 1921 pianosovituksen "Trois mouvements de Petrouchka" pianisti Arthur Rubinsteinia varten.


title: Postivaunu

text: Postivaunu on postin kuljetukseen rakennettu rautatievaunu.


title: Postivaunu

text: Suomessa ensimmäinen postivaunu otettiin käyttöön vuonna 1870 Helsingin ja Pietarin välisellä rataosuudella. Eniten posti- ja postiljoonivaunuja käytettiin 1950-luvulla, jonka jälkeen niiden käyttö alkoi vähentyä. Viimeiset postivaunulinjat Helsinki – Rovaniemi ja Rovaniemi – Helsinki lakkautettiin 31.joulukuuta 1995.


Luettelo Newfoundland ja Labradorin kunnista käsittää Kanadan provinssi Newfoundland ja Labradorin kunnat. Provinssissa jokainen asutuskeskus saa muodostaa oman kunnallishallintonsa. Kuntia provinssissa on tällä hetkellä 276. Kolmella kunnalla on kaupunginoikeudet: St. John’s, Mount Pearl ja Corner Brook.


title: Arukülan kartano

text: Arukülan kartano (, ) on kartano Arukülan kunnassa, Harju-Jaanin kihlakunnassa Harjumaalla Virossa.


title: Pertti Uotila

text: Pertti Uotila (synt. Bertil Oskar Lemmitty Favén, 17. maaliskuuta 1880 Helsinki – 18. elokuuta 1943 Lapua) oli suomalainen toimittaja, runoilija, kansatieteilijä ja sotilas. Hän oli sisällissodan valkoisiin lukeutunut upseeri, joka osallistui myös heimosotiin. Nuoruudessaan Uotila oli kuitenkin hetken aikaa kiinnostunut myös sosialismista ja hänet tunnetaan yhtenä neljästä "Kansainvälisen" suomeksi kääntäneestä opiskelijasta.


title: Pertti Uotila

text: Pertti Uotilan isä oli Helsingin yliopistossa lehtorina toiminut Oskar Uotila, joka omisti myös Kylmäkoskella sijainneen Vanha-Hautaan kartanon. Uotila opiskeli itse Helsingin yliopistossa kansatieteitä ja valmistui filosofian maisteriksi vuonna 1906. Opiskeluaikanaan hän kirjoitti runoja ja keräsi kansanlauluja sekä toimi myös lehtimiehenä. Uotilan isä kuoli vuonna 1903, jonka jälkeen hän joutui ottamaan vastuuta myös kotitilasta.


title: Pertti Uotila

text: Uotilan opiskelutovereita olivat tunnetut sosialistit Otto Wille Kuusinen, Yrjö Sirola ja Sulo Wuolijoki, jotka saivat myös hänet hetkellisesti kiinnostumaan aattesta. Vuonna 1905 he kokoontuivat Sulo Wuolijoen kotiin Hauhon Wuolijoen kartanoon, jossa valmistui ranskalaisen työväenlaulun "Kansainvälisen" eli "Internationalen" ensimmäinen suomennos. Sulo Wuolijoen vaimon Hella Wuolijoen mukaan käännöksestä tuli alkuperäistäkin komeampi. Sosialismi oli Uotilalle kuitenkin vain hetkellinen innostus, eikä hän Kuusisen, Sirolan ja Wuolijoen tavoin enää jatkanut politiikan parissa opiskelujensa jälkeen. Myöhemmästä valkoisesta taustastaan johtuen Uotilaa ei yleensä myöskään mainita "Kansainvälisen" kääntäjänä.


title: Pertti Uotila

text: Valmistuttuaan Helsingin yliopistosta Uotila lähti vuonna 1908 suomalaisen ryhmän mukana arkeologisille kaivauksille Palestiinaan. Hänen lisäkseen ryhmään kuuluivat kirjailija Valter Juva sekä monialataiteilija Sigurd Wettenhovi-Aspa. Kolmikon tarkoituksena oli löytää liiton arkki. Uotila rahoitti saamastaan perinnöstä lähes koko tutkimusmatkan ja joutui sen vuoksi lähes vararikkoon. Köyhtyminen aiheutti myös Sulo Wuolijoen sisaren Tyynen kanssa solmitun avioliiton purkautumisen.


title: Pertti Uotila

text: Vuonna 1914 Uotila jätti Suomen ja aloitti opiskelun maineikkaassa Nikolain ratsuväkiopistossa Pietarissa. Ensimmäiseen maailmansotaan hän osallistui itärintamalla. Venäjän vallankumouksen jälkeen Uotila palasi Suomeen ja liittyi sisällissodan sytyttyä Helsingin suojeluskuntaan. Sodan jälkeen hän jatkoi armeijan palveluksessa ratsuväessä ja osallistui myös vuosien 1918–1922 heimosotiin. 1920-luvulla Uotila joutui usean muun niin sanotun "ryssän upseerin" eli Venäjän armeijassa palvelleen suomalaisen upseerin tavoin jättämään armeijan, ja sen jälkeen hän jatkoi jo aikaisemmin aloittamaansa kustannustoimintaa. Hänen kustanusyhtiönsä sijaitsi aluksi Lempäälässä, josta hän siirsi sen myöhemmin Lapualle. Hän julkaisi muun muassa monisatasivuisen kansanrunokokoelman "Kansan kantele", jonka materiaalia hän oli kerännyt jo opiskeluaikoinaan. Lisäksi hän oli mukana toimittamassa vuosina 1927–1929 ilmestynyttä "Lapua"-nimistä lehteä sekä julkaisi useita sisällissotaa käsitelleitä kirjoja. Kansatieteilijänä Uotila väitti muun muassa suomalaisen kansanperinteen- ja kulttuurin alkuperän olevan Lähi-idän vanhojen kulttuurikansojen parissa. Nämä ajatukset hän oli ilmeisesti omaksunut Sigurd Wettenhovi-Aspalta.


title: Pertti Uotila

text: Lapualla asuessaan Uotila tutustui Vihtori Kosolaan ja ryhtyi tämän perustaman Lapuan liikkeen kannattajaksi. Hän myös avusti Kosolaa viimeistelemällä tämän puheita ja muita kirjoituksia. Lisäksi Uotila oli perustanut oman yhdistyksen Venäjän armeijassa palvelleille suomalaisille valkoupseereille. Talvisodan sytyttyä hänet kutsuttiin jälleen Suomen armeijan palvelukseen, jossa hän toimi aluksi kenttäsairaaloiden komendanttina ja myöhemmin sotavankileirin päällikkönä. Uotila kuoli kapteenin arvoisena vuonna 1943 Lapualle, jonne hänet on myös haudattu. Uotilan nimi on myös kaiverrettu Kylmäkoskella sijaitsevan sukuhaudan muistomerkkiin.


title: Pertti Uotila

text: Pertti Uotilan isä oli kirjailija Oskar Uotila ja isoisä Hämeen Sanomien perustajiin kuulunut Hämeenlinnan lyseon rehtori sekä valtiopäivämies Antti Uotila. Uotilan veli oli taidemaalari Antti Favén ja setä puolestaan nuorena Korsikalla kuollut taidemaalari Aukusti Uotila.


Uinnin lyhyen radan maailmanmestaruuskilpailut 1997 järjestettiin Göteborgissa Ruotsissa 17.–20. huhtikuuta 1997. Kilpailujen järjestäjänä toimi Kansainvälinen uimaliitto FINA.


title: Uinnin lyhyen radan maailmanmestaruuskilpailut 1997

text: Isäntämaa


title: Johan Zacharias Bång

text: Johan Zacharias Bång (19. huhtikuuta 1782 Lohja – 10. huhtikuuta 1845 Fjällboberg, Ruotsi) oli suomalainen Suomen sotaan osallistunut ruotusotamies, joka muutti sodan jälkeen Ruotsiin. Häntä ovat jotkut pitäneet J. L. Runebergin Vänrikki Stoolin tarinoiden Sven Dufvan esikuvana.


title: Johan Zacharias Bång

text: Bångin vanhemmat olivat tykkimies Per Johan Bång ja Maja Stina Nilsdotter.


title: Johan Zacharias Bång

text: Bång kuului Suomen sodan aikana sotamiehenä Vaasan rykmentin Mustasaaren komppaniaan. Omissa kertomuksissaan hän väitti ratkaisseensa Koljonvirran taistelun kulun 27. lokakuuta 1808 ampumalla kolme kertaa kartesseilla sillan tyhjäksi venäläisistä. Hän ei siis ryhtynyt sillalla käsikähmään venäläisten kanssa Sven Dufvan tavoin. Bångin tiedetään haavoittuneen taistelussa.


title: Johan Zacharias Bång

text: Sodan jälkeen Bång jäi Ruotsiin ja palveli vuodesta 1813 alkaen jonkin aikaa Länsipohjan rykmentissä. Hän erosi sitten armeijasta, meni 1815 naimisiin Uumajassa ja toimi 1820-luvulla Lyckselessä pitäjänsuutarina. Hänen kerrotaan olleen väkivaltainen ja joutuneen usein tappeluihin. Bång siirtyi sitten vuonna 1830 uudisasukkaaksi Ruotsin Lappiin Vilhelminan pitäjään. Viimeiset vuotensa Bång vietti poikansa Reinholdin uudistalossa Fjällbobergissä. O. P. Pettersson ja Jonas Nensén merkitsivät myöhemmin Bångin pojalleen Reinholdille suullisesti kertomat sotatarinat muistiin.


title: Johan Zacharias Bång

text: Oskar Rancken väitti vuonna 1864 ilmestyneessä kirjassaan "Fänrik Ståls hjeltar" että Sven Dufva-runossa kuvattu taistelu sillalla olisi tapahtunut Koljonvirran taistelun aikana ja että Bång olisi ollut Sven Dufvan esikuvana. Väitteensä hän perusti eräältä Suomen sodan veteraanilta saaminsa tietoihin. Vuonna 1909 Johan August Sandelsin pojanpoika kenraali Gustaf Sandels pystytti Lyckselen hautausmaan viereen muistomerkin jossa sanottiin Sven Dufvan lepäävän hautausmaalla. Bång oli todellisuudessa haudattu Vilhelminan hautausmaalle mutta aiheesta edellisenä vuonna 1908 jutun tehnyt toimittaja Valdemar Lindholm erehtyi luulemaan erästä Lyckselen hautausmaan hautaa Bångin haudaksi.


title: Johan Zacharias Bång

text: Nykyisin ollaan sitä mieltä että Runeberg ei käyttänyt mitään todellista Suomen sodan taistelua runonsa esikuvana eikä myöskään Sven Dufvalla ollut todellista esikuvaa elävässä elämässä. Runeberg on voinut saada kimmokkeen runoonsa esimerkiksi antiikin Rooman historiasta Horatius Cocleksen taistelusta Tiberin sillalla yksin etruskijoukkoa vastaan vuonna 507 eaa.


title: S/S Norden

text: S/S "Norden" oli vuonna 1884 Björneborgs Mekaniska Verkstadin telakalla Porissa rakennettu höyrylaiva, joka liikennöi Suomen rannikkoliikenteessä. Alus romutettiin 1937.


title: Marwarin kieli

text: Marwari on indoarjalainen kieli, jota puhutaan Pohjois-Intiassa ja Etelä-Pakistanissa. Yläkäsitteen marwari alle lasketaan kuusi varianttia, joiden puhujat ymmärtävät vaihtelevasti toisiaan ja joilla jokaisella on lisäksi omia murteita. ISO 639 -standardissa marwari on makrokieli, joka jaetaan kuudeksi eri kieleksi: marwari, pakistaninmarwari, dhundari, merwari, mewari ja shekhawati. Yhteensä marwaria puhuu äidinkielenään 19,7 miljoonaa ihmistä.


title: Marwarin kieli

text: Marwaria kirjoitetaan Intiassa devanagarilla ja Pakistanissa arabialaisilla kirjaimilla.


Uinnin lyhyen radan maailmanmestaruuskilpailut 1999 järjestettiin Hongkongissa Kiinassa 1.–4. huhtikuuta 1999. Kilpailujen järjestäjänä toimi Kansainvälinen uimaliitto FINA.


title: Uinnin lyhyen radan maailmanmestaruuskilpailut 1999

text: Isäntämaa


title: Digelius Music

text: Digelius Music on Helsingissä Viiskulmassa tai sen välittömässä läheisyydessä vuodesta 1971 lähtien toiminut levykauppa, joka on tunnettu laajasta jazz- ja maailmanmusiikkivalikoimastaan sekä henkilökuntansa asiantuntemuksesta.


title: Digelius Music

text: Levykauppa Digelius Music sai alkunsa vuonna 1971. Tuolloin tuleva Digeliuksen toimitusjohtaja Emu Lehtinen (1947–2017) oli ollut jonkin aikaa töissä Tunnelin levyssä, jolloin Lehtisen, levyjen maahantuojan Pertti Lehdon sekä myyjä Tiina Ruolannon kesken syntyi ajatus omasta levykaupasta. Osakkaaksi lähti myös Digelius Electronics Finland -niminen yritys, jonka keksijä Erkki Kurenniemi oli perustanut yhdessä Peter Friskin kanssa. Digelius Electronics Finland valmisti muun muassa Dimi-syntetisaattorieita. Sana "Digelius" on yhdistelmä sanoista "digitaalinen" ja "Sibelius".


title: Digelius Music

text: Digelius Music alkoi menestyä, mutta sitten Tiina Ruolanto muutti Ruotsiin ja Digelius Electronics Finland teki konkurssin. Apuun tuli silloin Juhani ”Juntsa” Aalto, joka osti puolet levykaupasta. Nyt kaupan omistivat Emu, Lehto ja kolme pienosakasta. Aallon osuuden peri myöhemmin hänen sisarensa. Nimi "Digelius" on nykyisin säilynyt enää levykaupan nimessä.


title: Digelius Music

text: Digelius sijaitsi alun perin Laivurinrinteessä Viiskulman tuntumassa, samoissa tiloissa, joissa nyt toimii levykauppa Eronen. 1990-luvulta lähtien Digelius on sijainnut nykyisessä liikehuoneistossaan. Samaan ja lähikortteleihin on Digeliuksen vaikutuksesta avattu useita muitakin levykauppoja.


title: Digelius Music

text: Digeliuksen on arveltu olevan eräs Suomen tunnetuimmista levykaupoista. Alkuaikoinaan Digeliuksessa myytiin kaikenlaista populaarimusiikkia, mutta 1980-luvulta lähtien se on keskittynyt jazziin, kansanmusiikkiin, maailmanmusiikkiiin ja fuusiomusiikkiin. Digeliuksen sanotaankin olevan jazzin ja maailmanmusiikin tietokeskus, sekä lisäksi konserttitila ja matkailunähtävyyskin. Eräskin henkilö kirjoittaa internetissä seuraavasti:


title: Digelius Music

text: Tämä kirjoittaja testasi liikkeen asiantuntevuutta kyselemällä azerbaidžanilaista jazzia. Pian liikkeen parrakas mies toi hänelle läjän levyjä kuunneltavaksi. Ja tuntui vielä nauttivan ”kirotun vaikeasta tiedustelustani”.


title: Digelius Music

text: Levyjen myynnin lisäksi Digeliuksessa kuullaan joskus livejazzia, esimerkiksi kotimaisten yhtyeiden levynjulkaisukonsertteja. Vuonna 2014 muun muassa pianisti Iiro Rantala on pitänyt levynjulkaisukonsertin Digeliuksessa. Aiemmin Digelius on myös julkaissut levyjä itse, muun muassa 1980-luvulla Hasse Walli’s Afro-Linen levyjä.


title: Digelius Music

text: Vuonna 2012 Digelius sai Yleisradion Jazzradion myöntämän Varjo-Yrjö-palkinnon.


title: Digelius Music

text: Digeliuksen tunnetuin työntekijä oli Ilkka ”Emu” Lehtinen, joka oli myös Digeliuksen toimitusjohtaja. Vuonna 2011 Jazzmuusikot ry valitsi hänet vuoden jazz-diggariksi. Palkinto annetaan kuuntelijalle, joka “osoittaa aitoa ja jatkuvaa kiinnostusta jazzmusiikkiin sekä edustaa reilua ja avointa yhteisöllistä asennetta”. Lisäksi perusteluissa sanottiin, että Lehtinen on myös toiminut laaja-alaisena ja kannustavana jazzin lipunkantajana sekä yleisön ja muusikkojen yhdistäjänä. Lempinimi ”Emu” juontuu hänen lintuharrastuksestaan. Lehtinen kuoli lokakuussa 2017.


title: Digelius Music

text: Toinen merkittävä työntekijä on ollut vuodesta 1987 lähtien texasilaissyntyinen Phillip Page, joka keskittyi levykaupan maailmanmusiikkitarjonnan kehittämiseen, jazzin ollessa Lehtisen varsinainen tontti. Sittemmin Page ryhtyi 1990-luvun alussa manageroimaan suomalaisia kansanmusiikkiartisteja ja -ryhmiä, muun muassa JPP:tä, Maria Kalaniemeä ja Värttinää. Nykyisin Page toimii harmonikkataiteilija Kimmo Pohjosen managerina.


title: Digelius Music

text: Emu Lehtisen mukaan Digeliuksen


title: Wario’s Woods

text: Wario’s Woods on Nintendon julkaisema pulmapeli, joka julkaistiin vuonna Nintendo Entertainment Systemille ja Super Nintendo Entertainment Systemille. Peli on viimeinen NES:ille julkaistu peli. Peli julkaistiin myöhemmin myös Virtual Consolelle.


title: Wario’s Woods

text: Pelissä ohjataan Toadia, jolla napataan ylhäältä putoavia olentoja ja pommeja. Ideana on saada nämä katoamaan pinoamalla niitä päällekkäin.


title: A Song & A Reason

text: A Song & a Reason on suomalaisen popyhtye Kemopetrolin järjestyksessään viides studioalbumi. Warner Music Finland julkaisi sen 21. syyskuuta 2011. Albumi oli yhtyeen ensimmäinen sitten vuonna 2006 julkaistun "Teleport"-albumin.


title: A Song & A Reason

text: Albumilta julkaistiin 22. elokuuta 2011 single ”Changing Lanes”.


title: A Song & A Reason

text: Albumi debytoi Suomen virallisella listalla 12. sijalla. Seuraavalla viikolla albumi putosi 37. sijalle, mutta nousi kolmannella viikollaan kymmenen sijaa ylemmäs, 27:nneksi. Seuraavalla viikolla "A Song & A Reason" putosi ulos viidenkymmenen myydyimmän albumin joukosta.


title: Aphis (suku)

text: Aphis on kirvojen heimoon (Aphididae) ja putkikirvojen alaheimoon (Aphidinae) kuuluva suku. Siihen kuuluu maailmanlaajuisesti yli 500 kirvalajia ja Suomessakin lajimäärä on yli 70. Monet lajit ovat merkittäviä viljelykasvien tuholaisia.


title: Aphis (suku)

text: "Aphis"-suvun kirvat vaihtelevat kooltaan hyvin pienistä melko kookkaisiin ja ruumiin muoto on poikkeuksetta leveä, ei koskaan pitkänomainen. Vaharauhasputket ovat tasaisen sylinterimäiset tai kärkeä kohti kapenevat, eivät koskaan keskiosastaan pullistuneet. Takaruumiin kärjessä oleva uloke, cauda, on vaihtelevissa määrin pitkänomainen. Raajojen väri vaihtelee, mutta ne ovat hyvin harvoin kokonaan tummat. Täysikasvuiset kirvat voivat olla siivekkäitä tai siivettömiä.


title: Aphis (suku)

text: Monet lajit elävät suurissa kirvakolonioissa, joita puolustavat ja hoivaavat kirvojen tuottamasta mesikasteesta kiinnostuneet muurahaiset. Lisääntyminen tapahtuu joillakin lajeilla täysin neitseellisesti, mutta pääsääntöisesti "Aphis"-lajit ovat holosyklisiä eli kesän aikana neitseellisesti lisääntyvien sukupolvien jälkeen syntyy myös suvullisesti lisääntyvä sukupolvi. Holosykliset lajit talvehtivat munina, kokonaan neitseellisesti lisääntyvät aikuisina tai nymfeinä.


title: Aphis (suku)

text: Usein suvun lajit ovat monofageja eli erikoistuneet yksittäiseen ravintokasvilajiin tai siihen ja sen lähisukulaisiin, mutta ravintokasveja on monessa kasviheimossa. Ravintokasvi on tyypillisesti ruohovartinen tai pensas ja vain melko harva laji elää puissa. Niin kutsuttu isännänvaihto eli systemaattinen siirtyminen alkuperäiseltä ravintokasvilta (primääri-isäntä) jollekin toiselle (sekundääri-isäntä) on suvussa harvinaista. Joukossa on myös sekundääri-isännän suhteen erittäin polyfageja lajeja, kuten viljelykasvien tuholaisina merkittävät kurkku- ("Aphis gossypii") ja juurikaskirva ("Aphis fabae"), joiden ravintokasvivalikoima on varsin laaja. "Aphis"-suvun kirvoja ei esiinny koskaan saroilla ja hyvin harva laji kelpuuttaa ravinnokseen mitään heinäkasveja.


title: Aphis (suku)

text: "Aphis"-lajeja tavataan lähinnä pohjoisella pallonpuoliskolla, mutta muutama laji esiintyy Australiassa, Uudessa-Seelannissa sekä Etelä-Amerikassa.


title: Lapinhavukirva

text: Lapinhavukirva ("Adelges lapponicus") on havukirvoihin kuuluva hyönteislaji. Se kuuluu yhdessä pikkuhavukirvan ("Adelges laricis") ja "Adelges tardus"in kanssa taksonomisesti hankalaan "Adelges laricis" -lajiryhmään.


title: Lapinhavukirva

text: Äkämistä kuoriutuvat siivelliset yksilöt ovat noin 1,6 mm pitkiä ja väriltään tummanpunaisia. Eräänä keskeisenä tuntomerkkinä muniva naaras ei eritä vahaa munarykelmän päälle.


title: Lapinhavukirva

text: Lajin äkämä on kuusen oksalla ja muistuttaa pientä ananasta tai käpyä. Se on hyvin samankaltainen kuin lähilajeilla "A. tardus" tai "A. laricis" ja aikuiset kirvat poistuvat äkämästä aikaisin kesällä.


title: Lapinhavukirva

text: Lapinhavukirvasta on havaintoja Suomen lisäksi Ruotsista, Norjasta, Venäjän pohjoisosista, Itävallasta, Ukrainasta ja Kirgisiasta. Suomessa havaintoja on Keski- ja Pohjois-Lapista.


title: Lapinhavukirva

text: Lapinhavukirva elää kuusilla ja lisääntyy ainoastaan neitseellisesti, joten elinkierto on havukirvoille poikkeuksellisen yksinkertainen. Kuuselle munituista munista kuoriutuvat yksilöt ("pseudofundratrix") saavat aikaan äkämänkehityksen. Kesä-heinäkuussa äkämistä kuoriutuvat siivelliset yksilöt ("gallicolae") munivat kuusten neulasille uuden sukupolven. Munarykelmä ei ole vahan peittämä.


title: Lapinhavukirva

text: Lapinhavukirva elää erilaisilla kuusilla ("Picea"), kelpuuttaen metsäkuusen ("Picea abies") ohella myös eksottisempia lajeja.


title: Lev Kamenev (taidemaalari)

text: Lev Lvovitš Kamenev (; 1833 tai 1834, Rylsk, Kurskin kuvernementti – 26. tammikuuta 1886 Savvinskaja sloboda, Moskovan kuvernementti) oli venäläinen maisemamaalari.


title: Lev Kamenev (taidemaalari)

text: Lev Kamenev syntyi vuonna 1833 tai 1834. Pian sen jälkeen hänen pienkauppiaana toiminut isänsä muutti perheensä kanssa Astrahaniin, jossa Lev opiskeli oppikoulussa, muttai koskaan valmistunut isänsä tarvitessa apulaista kaupassaan. Myöhemmän taidemaalari Konstantin Korovinin isoisä huomasi Kamenevin lahjakkuuden, ja järjesti tällä studion ja antoi tälle viisituhatta ruplaa, jotta hän voisi opiskella taidekoulussa Pietarissa. Vuonna 1854 kahdenkymmenen yhden vuoden iässä Kamenev meni Moskovaan opiskellakseen Moskovan maalaus-, veisto- ja rakennustaiteen opistossa yhdessä tulevien kuuluisuuksian Ivan Šiškinin ja Vasili Perovin kanssa Karl Rabusin ohjauksessa ja tämän kuoltua vuonna 1857, Aleksei Savrasovin ohjauksessa. Vuonna 1858 Kamenev sai kolmannen asteen ammattilaismaalarin arvonimen ja hänestä tuli Moskovan harrastelijamaalareiden seuran jäsen, jonka kustannuksella hän teki kahden vuoden opintomatkan ulkomaille oppiakseen länsieurooppalaisilta taidemaalareilta. Matkansa Saksaan ja Sveitsiin hän teki yhdessä Ivan Šiškinin kanssa. Kamenevin luovuus kukoisti 1860-1870-luvuilla, kun hänen teoksensa "Talvinen tie" pääsi Tretjakovin galleriaan. Vuonna 1869 hän sai teoksista "Talvinäkymä Moskovan lähistöltä" ja "Näkymä Poretšjen läheltä" Taideakatemialta akateemikon arvonimen maisemamaalauksista ja hän oli yksi Vaeltajien perustajista. Vuosina 1871-1884 otti osaa Vaeltajien näyttelyihin. Kamenev kuoli köyhyydessä ja yksinäisyydessä vuonna 1886.


title: Kroketti (täsmennyssivu)

text: Kroketti voi tarkoittaa seuraavia:


title: Norden

text: Norden voi tarkoittaa seuraavia asioita:


title: Eläin (albumi)

text: Eläin on rap-artisti Heiniksen ja rap-artisti/tuottaja Ezkin keväällä 2014 julkaistu yhteisalbumi. Albumin julkaisi Yellowmic Records.


title: Sidney

text: Sidney voi tarkoittaa seuraavia:


title: O’Higgins FC

text: O’Higgins Fútbol Club on chileläinen jalkapalloseura Rancaguan kaupungista. Seura on perustettu vuonna 1955 ja se pelaa maan pääsarjassa Primera Divisiónissa. Seura on voittanut Chilen Primera Divisiónin yhden kerran, vuoden 2013 aperturan.


title: O’Higgins FC

text: Primera División


title: Filmfare Awards South 1999

text: Filmfare Awards South 1999 oli 22. huhtikuuta 2000 pidetty tilaisuus, jossa palkittiin vuoden 1999 parhaat eteläintialaiset elokuvat. Se oli järjestyksessään 47:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.


title: Pikkusisar

text: Pikkusisar on vuonna 1999 ensi-iltansa saanut Taru Mäkelän ohjaama elokuva.


title: Pikkusisar

text: Vuoden 2000 Jussi-gaalassa elokuva oli ehdolla yhdeksässä kategoriassa voittaen yhden. Merja Väisänen sai parhaan puvustuksen Jussin. Taru Mäkelä ja käsikirjoittaja Raija Talvio saivat elokuvasta Suomi-palkinnon.


title: Pikkusisar

text: Elokuva kertoo sotaleski Katri Ruuskasta, joka pestautuu syksyllä 1941 apusisareksi sotasairaalaan Helsinkiin, jonne sairasjunat kuljettavat rintamalla haavoittuneita sotilaita jatkuvana virtana.


title: Pikkusisar

text: Sairaalassa Katri tutustuu päähän haavoittuneeseen savottajätkä Arvoon, joka väittää tavanneensa Katrin jo kauan sitten unissaan. Katri sanoo, ettei usko Arvon uneen, mutta uskoo siihen kuitenkin. Samoihin aikoihin lapsuudenystävä Eero lähettää rintamalta ujoja rakkauskirjeitä Katrille.


title: Pikkusisar

text: Kun Eero palaa kaupunkiin rintamakarkurina, täytyy Katrin tehdä valinta Eeron ja Arvon välillä.


title: Pormestarinsilta

text: Pormestarinsilta (myös Kaarisilta) on Porissa sijaitseva kevyen liikenteen silta, joka ylittää Kokemäenjoen sivuhaaran Luotsinmäenjuovan, yhdistäen Kirjurinluodon saaren Pormestarinluodon ja Isosannan kaupunginosiin. Vuonna 2001 valmistunut silta on kuopiolaisen insinööritoimisto Pontekin suunnittelema.


title: Pormestarinsilta

text: Pormestarinsillan paikalla oli kesäaikaan vuodesta 1968 lähtien joidenkin vuosien ajan armeijan pioneerien rakentama väliaikainen ponttoonisilta. Joen pohjoispuolella sijaitsee Kaarisillan yhtenäiskoulu, joka on nimetty sillan mukaan vuonna 2008. Toisesta nimestään huolimatta Pormestarinsilta ei kuitenkaan ole tyypiltään kaarisilta, vaan langerpalkkisilta.


title: Pormestarinsilta

text: Aikoinaan sillalla herätti hilpeyttä kyltit, joissa ”Porin kaupunki kieltää sillalta hyppimisen”. Olipa yksi kyltti raahattu toiselle puolelle Suomeakin ja tapaus pääsi lehtiin. Nykyisin kylttejä ei enää ole.


title: USS Stansbury

text: USS Stansbury (runkonumero DD-180, DMS-8 ja AG-107) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DMS-8.


title: USS Stansbury

text: Yhdysvaltain laivasto tilasi aluksen San Franciscosta Kaliforniasta Union Iron Worksiltä. Sen köli laskettiin 9. joulukuuta 1918 ja alus laskettiin vesille 16. toukokuuta 1919 kumminaan neiti Mary Eleanor Trevorrow. Alus otettiin palvelukseen 8. tammikuuta 1920 Mare Islandin laivastontelakalla ensimmäisenä päällikkönään J. W. Lewis.


title: USS Stansbury

text: "Stansbury" palveli Tyynenmeren laivastossa kaksi ensimmäistä vuottaan, jona aikana se sai 17. heinäkuuta 1920 runkonumeron DD-180. Alus poistettiin palveluksesta 27. toukokuuta 1922 ja se ankkuroitiin San Diegoon Kaliforniaan. Alus makasi ankkurissa yli 18 vuotta, mutta sodan uhan kasvaessa Euroopassa vuoden 1939 lopulla Yhdysvaltain piti reagoida tilanteeseen. Alus palautettiin 29. elokuuta 1940 San Diegossa palvelukseen päällikkönään Robert N. McFarlane. Alus siirrettiin Mare Islandin laivastontelakalle, jossa aloitettiin sen muuttaminen miinanraivaajaksi. Lokakuussa alus lähti Norfolkiin Virginiaan, jossa sen muutostyöt saatettiin loppuun. Aluksen runkonumeroksi vaihdettiin 19. marraskuuta DMS-8.


title: USS Stansbury

text: Alus liitettiin Atlantin laivastoon lokakuussa 1940 ja se osallistui ensimmäisen vuoden ajan erilaisiin miinanraivausharjoituksiin sekä Karibianmerellä järjestettyihin sotaharjoituksiin. Yhdysvaltain liityttyä sotaan joulukuussa 1941 alus siirrettiin saattuetehtäviin itärannikolle. Alus saattoi 30. kesäkuuta 1942 "SS City of Birminghamia" Norfolkista Bermudalle, kun Saksan laivaston sukellusvene "U-202" torpedoi saatettavan aluksen noin 250 merimailia Cape Hatterasista itään surmaten kuusi miehistönjäsentä ja kaksi matkustajaa. "Stansbury" karkotti syvyyspommein sukellusveneen, jonka jälkeen alus pelasti 107 merimiestä, 261 matkustajaa ja viisi tykkimiestä. Alus laski pelastetut maihin Bermudalla 1. heinäkuuta.


title: USS Stansbury

text: Alus lähti Norfolkista 24. lokakuuta 1942 liittyäkseen Task Force 34:ään, jonka tehtävänä oli tehdä maihinnousu Pohjois-Afrikkaan. Alus liitettiin keskiseen maihinnousuosastoon liitettyyn 7. miinalaivueeseen. Osaston tehtävänä oli nousta maihin Fedalassa hieman Casablancan pohjoispuolella. Alus saapui osastonsa mukana maihinnousualueelle 7. marraskuuta, jonka jälkeen "Stansbury" ja muut miinanraivaajat tarkastivat alueen. Tarkastuksen päätyttyä alus liittyi sukellusveneidentorjuntaosastoihin aloittaen partioinnin kuljetusalusten ympärillä. Kuljetusalus "USS Electra" torpedoitiin 15. marraskuuta, mutta se ei uponnut suojueen ripeän toiminnan ansiosta. Vaurioitunut alus ajettiin matalikolle seuraavana aamuna. "Stansbury" palasi Hampton Roadsiin Virginiaan 26. joulukuuta. Seuraavan vuoden alus oli itärannikolla ja Pohjois-Atlantilla aina Islantiin saakka.


title: Lain ulkopuolella (vuoden 2010 elokuva)

text: Lain ulkopuolella ("Hors-la-loi") on Rachib Boucharebin ohjaama ranskalais-algerialainen historiallinen toimintadraama vuodelta 2010.


title: Lain ulkopuolella (vuoden 2010 elokuva)

text: Elokuvan aihe on Algerian vastarintaliikkeen toiminta 1950–1960-luvuilla. Kolme ranskalaisveljestä saapuu Algeriasta Ranskaan. Kaksi heistä on mukana Algerian itsenäisyystaistelussa, jotta maa vapautuisi Ranskan siirtomaavallasta. Elokuva herätti paljon keskustelua. Suomessa elokuvaa on esittänyt Yle Teema.


title: Kotkan siivet

text: Kotkan siivet on Tommi Soidinmäen studioalbumi, joka julkaistiin vuonna 2006.


title: Kotkan siivet

text: Albumi nousi Suomen virallisen listan sijalle 12.


title: Yhdysvaltain 2. jalkaväkidivisioona

text: Yhdysvaltain 2. jalkaväkidivisioona () on Yhdysvaltain armeijan sotatoimiyhtymä. Sen tehtävänä on Etelä-Korean puolustaminen ensivaiheessa mahdolliselta Pohjois-Korean hyökkäykseltä, kunnes lisäjoukot saapuisivat. Divisioonaan kuuluu noin 17 000 sotilasta, joista 10 000 on sijoitettu Etelä-Koreaan muodostaen noin 35 % Yhdysvaltain alueella olevista joukoista.


title: Yhdysvaltain 2. jalkaväkidivisioona

text: Muista Yhdysvaltain divisioonista poiketen osa divisioonan joukoista on muodostettu korealaisista, joita kutsutaan lyhenteellä KATUSAt (). Kyseinen ohjelma alkoi jo 1950-luvulla Etelä-Korean silloisen presidentin Syngman Rheen hyväksymänä. Noin 27 000 KATUSAa palveli Yhdysvaltain joukoissa Korean sodan päättyessä. Toukokuussa 2006 noin 1 100 KATUSAa palveli divisioonassa. Lisäksi divisioonaan liitettynä palveli yli 3 000 alankomaalaista sotilasta 1950–1954.


title: Yhdysvaltain 2. jalkaväkidivisioona

text: Divisioona määrättiin ensimmäisen kerran perustettavaksi ensimmäisessä maailmansodassa 21. syyskuuta 1917 osaksi vakinaista armeijaa. Se muodostettiin 26. lokakuuta Bourmontissa Haute Marnessa Ranskassa, jolloin divisioonaan kuuluivat 9. ja 23. jalkaväkirykmenttien muodostama 3. jalkaväkiprikaati, 5. ja 6. merijalkaväkirykmentin sekä 6. konekivääripataljoonan muodostama 4. merijalkaväkiprikaati, kenttätykistöpatteristo sekä huoltojoukkoja. Kahdesti ensimmäisen maailmansodan aikana divisioonankomentajana oli merijalkaväenkenraali ensin prikaatikenraali Charles A. Doyen ja myöhemmin kenraalimajuri John A. Lejeune, mitkä olivat samalla ainoat kerrat Yhdysvaltain historiassa, kun maavoimien divisioonaa johti merijalkaväenupseeri.


title: Yhdysvaltain 2. jalkaväkidivisioona

text: Skotlantilaiset ja ranskalaiset veteraanit kouluttivat divisioonaa talven 1917–1918. Vaikka amerikkalaiset eivät Ranskan sotilasjohdon mielestä vielä olleet valmiita rintamalle, Yhdysvaltain siirtoarmeija siirrettiin keväällä 1918 rintamalle pyrittäessä pysäyttämään saksalaisten eteneminen kohti Pariisia. Divisioona sai tulikasteensa Belleau Woodin taistelussa sekä sitä seuranneessa Chateau-Thierryn taisteluissa.


title: Yhdysvaltain 2. jalkaväkidivisioona

text: Kenraalimajuri Lejeune vastaanotti 28. heinäkuuta 1918 divisioonankomentajan tehtävät. Divisioona taisteli voittoisissa Soissonsin ja Blanc Montin taisteluissa sekä viimeisenä taistelunaan Meuse-Argonnen hyökkäyksessä, jonka seurauksena saksalaiset menettivät mahdollisuuden sodan voittoon. Aselevon alkaessa 11. marraskuuta 1918 ja divisioonan marssittua Saksaan, jossa se oli miehitystehtävissä aina huhtikuuhun 1919 saakka. Yhtymä palasi Yhdysvaltoihin heinäkuussa ja Lejeune luovutti divisioonankomentajan tehtävät seuraajalleen elokuussa.


title: Yhdysvaltain 2. jalkaväkidivisioona

text: Sodan aikana divisioonan riveissä sai surmansa 4 478 miestä, joista maavoimien miehiä 1 964. Lisäksi haavoittui 17 752 (9 782) miestä eli yhteensä tappioina tuli 22 230 (11 746) miestä.


title: Yhdysvaltain 2. jalkaväkidivisioona

text: Palattuaan Yhdysvaltoihin divisioona sijoitettiin Fort Sam Houstoniin San Antonioon Texasiin yhtenä kolmesta rauhan ajan palveluksessa olevasta divisioonasta. Divisioona oli asemapaikassaan seuraavat 23 vuotta ollen koeyksikkönä testattaessa uusia taistelumenetelmiä ja kalustoa.


title: Ota minut

text: Ota minut on Tommi Soidinmäen kolmas studioalbumi, joka julkaistiin 23. toukokuuta 2007.


title: Kanauji

text: Kanauji on indoarjalainen kieli, jota puhuu äidinkielenään 9,5 miljoonaa ihmistä Uttar Pradeshin osavaltiossa Pohjois-Intiassa. Se on läheistä sukua hindille ja bradžille, ja sen puhujat pitävät sitä yleisesti hindin murteena. Kanaujilla itsellään on kolme toisistaan poikkeavaa murretta. ISO 639 -standardissa kanauji on laskettu omaksi kielekseen ja luokiteltu läntisen hindin kieliryhmään yhdessä muun muassa hindin, urdun, bradžin, bundelin ja haryanvin kanssa.


title: Kanauji

text: Kieli on nimetty Kannaujin kaupungin mukaan. Nimi saattaa olla kielentutkijoiden keksimä, eivätkä kanaujin puhujat itse tavallisesti kutsu kieltään tällä nimellä.


title: Tommi Soidinmäki (albumi)

text: Tommi Soidinmäki on Tommi Soidinmäen esikoisalbumi, joka julkaistiin vuonna 2004.


title: Tommi Soidinmäki (albumi)

text: Albumi ylsi Suomen virallisen listan sijalle 26.


title: Kauhajoen maatalousoppilaitos

text: Kauhajoen maatalousoppilaitos on Kauhajoella toimivanut maatalousalan oppilaitos, joka aloitti toimintansa 1919 ja on nyt osa Suupohjan ammatti-instituuttia. Se sijaitsee joen rannalla Kauhajoen kaupungin keskustan tuntumassa. Koulussa on 90 vuoden kuluessa opiskellut noin 5 000 nuorta ja aikuista.


title: Kauhajoen maatalousoppilaitos

text: Kauhajoen maamiesseura sai vuonna 1914 ajatuksen perustaa paikkakunnalle yksivuotinen maamieskoulu, jonka lukuvuosi alkaisi tammikuussa ja loppuisi jouluksi, ja huhtikuusta lokakuun puoleenväliin olisi harjoittelujakso. Maan sekasortoinen tila ja Suomen sisällissota kuitenkin lykkäsivät hanketta, kunnes Orismalan kaksitalvinen maamieskoulu Isossakyrössä päätettiin lopettaa. Lokakuussa 1918 ostettiin Emil Järviseltä Keski-Kokon ja Metsälän tilat, joihin kuului 10,6 hehtaaria peltoa, 0,2 hehtaaria luonnonniittyä ja 145 hehtaaria metsää. Orismalan kymmenen opiskelijaa siirtyivät uuteen Kauhajoen maamieskouluun lokakuussa 1919, jolloin koulun toiminta alkoi.


title: Kauhajoen maatalousoppilaitos

text: Keski-Kokon vanha päärakennus muutettiin käsityön opetustilaksi ja ruokalaksi. Vuonna 1919 valmistui uusi päärakennus, johon tuli kaksi luokkahuonetta, johtajan ja puuopettajan asunnot sekä majoitus kuudelle oppilaalle. Uusi kotieläinsuoja käsitti navetan, sikalan, kanalan, tallin, rehuladon ja kalustovajan.


title: Kauhajoen maatalousoppilaitos

text: Vuonna 1922 Kauhajoen maamieskoulun nimi muutettiin Suupohjan maamieskouluksi. 1920-luvun mittaan alueelle rakennettiin toinen ja kolmas päärakennus sekä monia talousrakennuksia. Vuonna 1932 nousi navetan yhteyteen AIV-torni.


title: Kauhajoen maatalousoppilaitos

text: Sotavuosina ei opetusta ollut, vaan koulun tiloja käytettiin sotasairaalana, rautatiehallituksen konttorina ja majoituspaikkana kansanedustajille Eduskunnan toimiessa Kauhajoella.


title: Kauhajoen maatalousoppilaitos

text: Sotien jälkeen 1946 Suupohjan maamieskoulussa aloitettiin maatalouskerhoneuvojan opistotasoinen koulutus 20 opiskelijalle, joka kuitenkin loppui jo 1951.


title: Kauhajoen maatalousoppilaitos

text: Vuonna 1949 koululle hankittiin ensimmäinen traktori, harmaa Ferguson. Maatalouden nopea koneistuminen oli alkanut, ja vuonna 1955 otettiin maatalouskoneoppi Kauhajoella uudeksi oppiaineeksi. Vuonna 1961 aloitettiin aluksi yksivuotinen, sittemmin kaksi vuotta kestävä maatalousteknillinen linja. 1960-luvun puolivälissä koululle hankittiin vetopuimuri. 1970- luvun puolivälissä hankittiin kylvölannoitin ja ensimmäinen ajopuimuri.


title: Kauhajoen maatalousoppilaitos

text: 1960- ja 1970-luvuilla koulutilalta purettiin vanhimpia rakennuksia ja rakennettiin uusia opetus- ja tuotantotiloja sekä 50-paikkainen opiskelija-asuntola ja henkilökunnalle rivitalo.


title: Kauhajoen maatalousoppilaitos

text: Vuodesta 1977 Suupohjan maamieskoulu siirtyi paikallisten yhdistysten, osuuskauppojen ym. omistaman kannatusyhtiön hallusta valtion omistukseen ja julkisen rahoituksen piiriin. Samalla alettiin noudattaa maatilateknisen koulun opetussuunnitelmaa, joka ensimmäisen vuoden perusjakson jälkeen jakautui viljelijä- ja tekniseen linjaan.


title: Kauhajoen maatalousoppilaitos

text: Vuonna 1981 Kauhajoen Koti- ja laitostalousoppilaitoksen maatila yhdistettiin maatalousoppilaitoksen koulutilaan, ja maatalousoppilaitos ryhtyi huolehtimaan molempien koulujen maatalousopetuksesta. 1982 Kauhajoella aloitettiin ylioppilaiden yksivuotinen maatilatekninen linja ja keskiasteen uudistetun opetussuunnitelman mukainen maatilatalouden peruslinja, jonka vuoden kestävän yleisjakson jälkeen oli kesätyöjakso, toisena lukuvuonna erikoistumislinja ja päätteeksi erikoistumisharjoittelu. Opetussuunnitelmat muuttuivat 1980-luvulla jatkuvasti. Mukaan tuli kaksivuotinen kouluaste, ja vasta sen jälkeen voi hakeutua opistoon. Aikuiskoulutusta Kauhajoella on annettu vuodesta 1988 muun muassa maatalouslomittajille sekä erilaisten lyhytkurssien muodossa.


title: Kauhajoen maatalousoppilaitos

text: Vuonna 1994 koulun nimi muuttui Suupohjan ammattiopistoksi, kun maatalousoppilaitos ja Kauhajoen koti- ja laitostalousoppilaitos yhdistyivät. Koulu siirtyi valtiolta Suupohjan koulutuskuntayhtymän omistukseen 1995, ja yhdessä ammattioppilaitoksen ja kauppaoppilaitoksen kanssa siitä tuli osa Suupohjan ammatti-instituuttia.


title: Kauhajoen maatalousoppilaitos

text: Koulutilan peltopinta-ala on vuodesta 1919 miltei kymmenkertaistunut, ja sen päätuotantosuunta nykyään on lypsykarjatalous. Kauhajoella toimii myös puutarhureita kouluttava viheralan koulutusohjelma. Muita nykyisiä tutkintonimikkeitä ovat maatalousyrittäjä ja eläintenhoitaja.


title: Petruška (nukke)

text: Petruška on tärkeä nukkehahmo perinteisessä venäläisessä nukketeatterissa. Se on usein kuvattu hymyilevänä poikana, jolla on suuri koukkunenä ja joka usein on kyttyräselkäinen. Varhaisimmat maininnat hahmosta ovat 1600-luvulta ja se säilyi hyvin suosittuna 1900-luvulle saakka. Vastaavantyyppinen hahmo esiintyy monien maiden nukketeatterissa eri nimellä. Italiassa ja Ranskassa se on Pulcinella, Englannissa Punch ja Saksassa Kasper.


title: Petruška (nukke)

text: Petruškan hahmo tuli tunnetuksi myös Venäjän ulkopuolella Igor Stravinskyn vuonna 1911 säveltämästä baletista "Petruška", jossa se on pääosassa.


title: XCOR Lynx

text: XCOR Lynx on kehitteillä oleva alikiertoradan miehitetty avaruuslentokone. Sen on tarkoistus nousta ja laskeutua tavallisten lentokoneiden tapaan horisontaalisesti.


title: XCOR Lynx

text: Lynxin on tarkoitus nousta lennon aikana noin 100 km:n korkeuteen mutta ei kiertoradalle. Aluksen rakettimoottorien ajoaineena on LOX-kerosiini. Sen kapasiteetiksi on suunniteltu 1 lentäjä ja 1 matkustaja tai/ja jonkin verran muuta hyötykuormaa kuten pieniä satelliitteja. Elokuussa 2012 matkustajan lipun hinnaksi arviointiin 95 000 USD.


title: XCOR Lynx

text: Lynxiä kehittää kalifornialainen XCOR Aerospace. Kehitystyö alkoi vuonna 2003 nimellä Xerus. Lynx Mark I -aluksen valmistus on aloitettu mutta ensimmäisen lennon ei odoteta tapahtuvan ennen vuotta 2014.


title: Vapaa elektronipari

text: Vapaa elektronipari eli sitomaton elektronipari on yhdisteissä yhdelle atomille valenssikuorelle lokalisoituneita kemiallisen sidoksen muodostumiseen osallistumattomia elektronipareja. Lewis-rakenteissa vapaat elektroniparit piirretään kahtena pisteenä sille atomille, jolle ne kuuluvat. Vaikka vapaat elektroniparit eivät osallistukaan kemiallisen sidoksen muodostamiseen yhdisteessä, on niillä vaikutusta yhdisteen rakenteeseen ja ominaisuuksiin.


title: Vapaa elektronipari

text: Nukleofiilisillä neutraaleilla ja negatiivisen varauksen omaavilla anioneilla on tyypillisesti ainakin yksi vapaa elektronipari. Tällaisia ovat esimerkiksi amiinit, vesi, alkoholit, alkoksidi- ja syanidi-ionit. Näissä yhdisteissä vapaa elektronipari on HOMO:lla (korkein miehitetty molekyyliorbitaali) ja yhdisteet reagoivat luovuttamalla elektroniparin elektrofiilin LUMO:lle (alin miehittämätön molekyyliorbitaali). Monet vapaan elktroniparin omaavat yhdisteet ovat siis Lewis-emäksiä.


title: Vapaa elektronipari

text: VSEPR-teorian mukaan yhdisteen sidoskulmiin vaikuttaa sekä sitovien että vapaiden elektroniparien aiheuttamat repulsiovoimat. Repulsiovoimat ovat suurimmillaan kahden vapaan elektroniparin välillä. VSEPR-teorian mukaan vapaat elektroniparit siis tarvitsevat enemmän tilaa ympärillään kuin sitovat elektroniparit, mikä johtaa siihen, että yhdisteessä sidoskulmat ovat pienempiä kuin ne olisivat ilman vapaita elektronipareja. Esimerkiksi VSEPR-teorian mukaan muodoltaan tetraedrisen vesimolekyylin sidoskulma ilman vapaita elektronipareja olisi tetraedrikulmaan perustuen ja 109 °, mutta kahden hapen vapaan elektroniparin vuoksi molekyyli on vääntynyt ja sidoskulma on 104,5 °.


title: Vapaa elektronipari

text: Jos vapaa elektronipari vaikuttaa yhdisteen rakenteeseen kutsutaan sitä stereokemiallisesti aktiiviseksi. Eräillä raskaampien alkuaineiden yhdisteillä on vapaita elektronipareja, jotka eivät vaikuta rakenteeseen VSEPR-mallin ennustamilla tavoilla ja näitä kutsutaan stereokemiallisesti inaktiivisiksi vapaiksi elektronipareiksi.


title: Vapaa elektronipari

text: Vapaa elektronipari voi joko vahvistaa tai heikentää molekyylin dipolimomenttia. Ammoniakissa vety on elektropositiivisempi kuin typpi, jolloin typellä on negatiivinen osittaisvaraus ja vedyllä positiivinen. Tästä aiheutuva dipolimomenttivektori on samansuuntainen kuin typen vapaan elektroniparin aiheuttama ja ne vahvistavat toisiaan ja ammoniakin dipolimomentti on 1,47 D. Typpitrifluoridissa typpi on fluoria elektropositiivisempi ja saa positiivisen osittaisvarauksen. Nyt typen ja fluorin välisen sidoksen aiheuttava momenttivektori on vastakkaissuuntainen typen vapaan elektroniparin aiheuttamaan vektoriin nähden ja dipolimomentti on vain 0,24 D.


title: Kolera Suomessa

text: Kolera saapui Suomeen ensimmäistä kertaa vuonna 1831. Tämän jälkeen koleran pandemiat ulottuivat säännöllisesti Suomeen asti, kunnes vuosisadan vaihteen lääkäreiden keskuudesta siinneet torjuntatoimet saivat taudin esiintymisen kuriin ja hallintaan. Tärkeitä suojatoimia oli puhtaan juomaveden saanti, hygienian tärkeyden ymmärtäminen ja sairastuneiden eristys.


title: Kolera Suomessa

text:
Kolera saapui Suomeen ensimmäistä kertaa vuonna 1831, osana koleran toista pandemiaa. Tautia havaittiin kesäkuussa Viipurissa, ja elokuussa sitä tavattiin jo Helsingissä ja Turussa. Tuona kesänä koleraan sairastui lääkintöylihallituksen mukaan 1 258 henkilöä. Kuolleisuus oli yli 50 %.
Kolmannen koleran pandemian yhteydessä koleraa tavattiin taas Suomessa vuonna 1848. Tauti levisi Laatokan rantamilta Suomenlahden rannikkokaupunkeihin. Tällä kertaa tauti esiintyi myös sisämaassa, mm. Hämeenlinnassa. Sairastuneita arvioidaan olleen 1 747, ja kuolleisuus oli taas noin 50 %:n luokkaa.


title: Kolera Suomessa

text:
Vuonna 1852 kolera iski uudestaan 6. kesäkuuta Helsingissä. Sairastuvuus oli tähänastisista epidemioista suurinta. Rannikkokaupungeista kolera levisi sisämaahan, ja sairastuneita arvioitiin olevan yli 5 000, joista noin puolet menehtyi. Krimin sota ylläpiti pandemiaa, ja sotilaita kuoli runsaasti sekä venäläisten (ilmoitettu 1 685 kolerakuolemaa) että Ahvenanmaata miehittäneiden englantilais-ranskalaisjoukkojen (arviolta tuhat henkeä) joukoissa keskuudessa. Sotilaiden keskuudesta levisi useita epidemioita suomalaisen siviiliväestön keskuuteen. Kaikkiaan tämän kolerapandemian arvioidaan vaatineen Suomen maaperällä noin 7 000 henkeä.
Finska Läkaresällskapet (FLS) painotti jo vuonna 1865 kokouksessaan koleraa sairastavien juomisen tarpeellisuudesta kuivumisen ehkäisemiseksi.


title: Kolera Suomessa

text:
Suomalaisen hygienian ja vesihuollon paraneminen lievensi seuraavia koleraepidemioita selvästi, vaikka tauti levisikin vauhdilla Venäjältä Suomeen. Helsingissä oli lievät koleraepidemiat vuosina 1871 ja 1872. Viidennen koleran pandemian aikaan Suomessa esiintyi koleraa hajatapauksina. Yhteensä 73 koleratapausta tuli ilmi vuosina 1892-1894.
Vuoden 1893 syksyllä Silakkamarkkinoille tullut nauvolainen laivuri Johannes Mickelsson kuoli koleraan aluksessaan. Sittemmin selvisi, että sairastuneen ulosteet ja oksennukset oli kaadettu satama-altaaseen. Turvatoimenpiteinä silakka-alukset hinattiin pois satamasta ja rantaan määrättiin vartijat joksikin aikaa, koska pelättiin kaupunkilaisten ryhtyvän käyttämään saastunutta vettä. Näin Kauppatorin edustalla olevaa satama-allasta Helsingin Eteläsatamassa ryhdyttiin kutsumaan nimellä Kolera-allas.


title: Kolera Suomessa

text:
Koleran kuudennen pandemian aikana Suomessa todettiin vuonna 1908 vain 19 koleradiagnoosia.
Suomessa todettiin vuoden 1998 tammikuussa koleratapaus. Tartunta jäljitettiin Thaimaasta Suomeen salakuljetetettuihin sydänsimpukoihin. Yleensä Suomessa harvakseltaan ilmenevät koleratapaukset ovat tarttuneet matkailijoihin kolera-alueilla ennen Suomeen palaamista. .


title: Haryanvin kieli

text: Haryanvi on indoarjalainen kieli, jota puhuu äidinkielenään 8 000 000 ihmistä Intiassa. Kieli luetaan indoarjalaisten kielten länsi-hindin haaraan, mutta haryanvin ja hindin puhujat eivät ymmärrä toisiaan. Haryanvin läheisin sukukieli on bradž.


title: Haryanvin kieli

text: Haryanvin puhujia on Intiassa Haryanan, Rajasthanin, Punjabin, Karnatakan, Himachal Pradeshin ja Uttar Pradeshin osavaltioissa sekä Delhissä. Kielellä ei ole kansallisen kielen asemaa Intiassa, ja väestönlaskennassa haryanvia äidinkielenään puhuvat lasketaan hindin puhujiksi.


title: Ronald Maul

text: Ronald Maul (s. 13. helmikuuta 1973 Jena, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.


title: Ronald Maul

text: Maul pelasi Saksan pääsarjaa Bundesliigaa Arminia Bielefeldissä, Hamburger SV:ssa ja Hansa Rostockissa yhteensä 178 ottelun verran. 2. Bundesliigassa hän pelasi yhteensä 148 ottelua.


title: Ronald Maul

text: Saksan maajoukkueessa Maul pelasi kaksi A-maaottelua vuonna 1999. Hän nousi maajoukkueen mukaan edustamansa Arminia Bielefeldin Bundesliiga-nousuun päättyneen kauden 1998–1999 jälkeen ja pelasi molemmat maaottelunsa Maanosaliittojen cupissa 1999.


title: Ronald Maul

text: Peliuransa jälkeen Maul on toiminut Rot Weiss Ahlenin (2010–2011) ja Güterslohin (2011–) joukkueenjohtajana.


title: Antti Gunnar Salonen

text: Antti Gunnar Salonen () oli kotkalainen valokuvaaja, joka harjoitti jatkosodassa liiketoimintaa kauppaamalla Petroskoin suunnalla otettuja valokuvia. Kaikkiaan kuvia myytiin tuhansia, ja eri kuvia oli noin 200. Hänen sodanaikaiset kuvansa on signeerattu nimellä "Guni".


title: Antti Gunnar Salonen

text: Salonen perusti Kotkaan valokuvaamon vuonna 1927. Liike toimi osoitteessa Kirkkokatu 11, ja se oli samalla Salosten asunto. Salonen kokeili tällöin myös kiertävän valokuvaajan ammattia ja postikorttibisnestä. Tätä varten hänellä oli moottoripyörä.


title: Antti Gunnar Salonen

text: Jatkosotaan lähtiessään Salonen sopi vaimonsa Impin kanssa, että komennukseen liitetään valokuvien myynti. Mies kuvasi kohteita ja vaimo vedosti kuvat Kotkassa. Joukko-osastona oli Pioneeripataljoona 2, joka taisteli aluksi Petroskoin suunnalla ja kesällä 1944 Karjalankannaksella. Salonen myi kuvia kahden myyntialbumin avulla. Mahdollisesti hänellä oli myyntikoju Äänislinnan asemalla. Hänellä oli Päämajan kuvaosaston lupa toimintaansa. Todennäköisesti kuvien kappalehinta oli 1–2 markkaa. Kuvat esittivät Petroskoin tunnetuimpia nähtävyyksiä tai ne olivat sotilaiden ryhmäkuvia. Rajoituksena oli pula filmistä ja valokuvapaperista.


title: Antti Gunnar Salonen

text: Sotien jälkeen Salonen jatkoi liikkeen pitämistä Kotkassa. Liike siirtyi Salosen kuoltua 1960 hänen poikansa Matin omistukseen, ja nykyisin se toimii nimellä "Kuva KM Salonen".


title: Kajaanin Lehti

text: Kajaanin Lehti oli Kajaanissa vuosina 1899–1920 ilmestynyt kaupungin ensimmäinen sanomalehti.


title: Kajaanin Lehti

text: Kajaanin vanha- ja nuorsuomalaisten yhdessä perustama lehti pyrki sortovuosina tasapainoilemaan perustuslaillisten ja myöntyvyysmielisten välillä, mutta sai silti vuonna 1902 kahden kuukauden lakkautustuomion. Vuonna 1905 nuorsuomalaiset ottivat lehden haltuunsa, minkä jälkeen vanhasuomalaiset perustivat sen kilpailijaksi "Kaikuja Kajaanista". Vuonna 1917 suunniteltiin lehtien yhdistämistä, mutta kesän 1918 hallitusmuototaistelussa tasavaltalainen "Kajaanin Lehti" päätyi lopulta edistyspuolueen äänenkannattajaksi. Vuosina 1918–1920 sen toimittajana oli useaan otteeseen Urho Kekkonen. Vuoden 1921 alusta lähtien "Kajaanin Lehti" ja kokoomuksen "Ylimaa" yhdistettiin porvarillisiksi "Kajaanin Uutisiksi".


title: Kajaanin Lehti

text: Lehti ilmestyi aluksi kahdesti ja vuodesta 1905 lähtien kolmesti viikossa. Sen päätoimittajina työskentelivät Kaarlo Kokkonen (1899–1908), J. Hyvärinen (1901), Eemili Nordlund (1908–1909 ja 1911–1920) ja V. A. Koivunen (1910).


title: Kaikuja Kajaanista

text: Kaikuja Kajaanista (vuosina 1916–1919 Kajaanin Kaiku ja vuosina 1919–1920 Ylimaa) oli Kajaanissa vuosina 1905–1920 ilmestynyt sanomalehti.


title: Kaikuja Kajaanista

text: Kaupungin vanhasuomalaiset perustivat "Kaikuja Kajaanista" nuorsuomalaisen "Kajaanin Lehden" vastapainoksi. Vuonna 1916 sen taustalle muodostettiin uusi kirjapainoyhtiö ja lehti sai nimen "Kajaanin Kaiku". Suomen itsenäistymisen jälkeen lehti oli kokoomuslainen ja uuden lehtiyhtiön myötä sen nimeksi tuli "Ylimaa". "Kainuun Sanomien" varjoon jääneet "Ylimaa" ja edistyspuolueen "Kajaanin Lehti" yhdistettiin vuonna 1920 porvarillisiksi "Kajaanin Uutisiksi".


title: Kaikuja Kajaanista

text: Kolmesti viikossa ilmestyneen lehden levikki oli 1800 kappaletta vuonna 1914. Sen päätoimittajina työskentelivät Juuso Hyvärinen (1906–1918), Väinö S. J. Laamanen (1918–1919) ja Matti Klemola (1919–1920).


title: Reinhold

text: Reinhold on alun perin saksalainen miehen etunimi. Nimen muinaissaksalainen alkumuoto on ollut "Reginold", ja se merkitsee "jumalien neuvolla hallitsevaa".


title: Reinhold

text: Suomessa nimi Reinhold on Väestörekisterikeskuksen tietojen mukaan annettu 1900-luvun alusta vuoden 2009 loppuun mennessä 1 504 henkilölle. Nimestä on käytössä myös suomenkielinen lyhentynyt muoto Reino. Reinholdin nimipäivä on suomenruotsalaisen kalenterin mukaan 16. heinäkuuta, joka suomenkielisen kalenterin mukaan on Reinon nimipäivä.Reinhold on myös seuraavien henkilöiden sukunimi:


title: Ensio Pihkala

text:
Ensio Samuli Pihkala, sukunimi aik. "Gummerus" (26. toukokuuta 1915 Iisalmi – 6. elokuuta 1941 Smela, Ukraina) oli suomalainen pastori, filosofian kandidaatti ja SS-vapaaehtoinen. Hän toimi SS-divisioona Wikingin suomalaisvapaaehtoisten kenttäpappina.
Pihkalan vanhemmat olivat rovasti, kansanedustaja Leo Benedikt Gummerus (1885–1956) ja Karin Lydia Noponen (k. 1925). Hän pääsi ylioppilaaksi Viipurin klassillisesta lyseosta 1933. Pihkala suoritti Helsingin yliopistossa teologian erotutkinnon ja hänet vihittiin papiksi 1937. Hän suoritti vielä kasvatusopin tutkinnon 1937 ja valmistui filosofian kandidaatiksi 1939.


title: Ensio Pihkala

text: Pihkala toimi Lappeen kirkkoherran apulaisena ja hän oli myös kirkon stipendiaattina Berliinissä.


title: Ensio Pihkala

text: Pihkala oli talvisodan aikana joukkueenjohtajana ja sotilaspappina Jääkäripataljoona 1:ssa. Hänestä tuli vänrikki 1940. Vuonna 1941 Pihkala lähti SS-vapaaehtoiseksi Saksaan. Hän oli SS-joukoissa sotilasarvoltaan Untersturmführer ja toimi suomalaisten kenttäpappina. Pihkala kaatui elokuun alussa 1941 Ukrainassa ja hänen jälkeensä kenttäpapin tehtäviä hoiti Kalervo Kurkiala. Pihkala haudattiin kentälle kaatumispaikassaan Smelassa.